title: MDNA

text: Madonnalle ei maksettu esiintymisestä, kuten Super Bowl'ssa on ollut tapana. Forbes arvioi kuitenkin Madonnan saaman 12 minuutin mittaisen ilmaisen mainoksen olleen huomattavan merkittävä ja arvokas promootion kannalta. Forbesin ennen tapahtumaa tekemän analyysin mukaan 30 sekunnin mittaiset mainosspotit maksoivat yli 3 miljoonaa Yhdysvaltain dollaria.


title: MDNA

text: Madonna vahvisti hänen yhdeksännen maailmankiertueensa 6. helmikuuta 2012. Kiertue on aikataulutettu alkamaan Tel Avivista, Israelista 29. toukokuuta ja päättymään Australiaan alkuvuodesta 2013. Kiertueesta on tulossa Madonnan toistaiseksi suurin koskaan. 90 konsertin mittainen kiertue vierailee useissa maissa, joissa hän ei ole aiemmin esiintynyt. Euroopassa Madonna konsertoi 26 konsertissa muun muassa Lontoossa, Pariisissa, Milanossa, Barcelonassa, Istanbulissa, Kööpenhaminassa, Varsovassa, Helsingissä, Oslossa ja Moskovassa ennen 26 konsertin mittaista Pohjois-Amerikan osuutta.


title: MDNA

text: 2. helmikuuta Madonna julkaisi albumin raitojen nimet kotisivuillaan. 6. helmikuuta vahvistettiin normaalin painoksen sisältävän 12 kappaletta. iTunes Storessa rajatun ajan myytävä Deluxe Edition sisältää lisäksi neljä ylimääräistä kappaletta.


title: Korttipakka (kappale)

text: Korttipakka on Tapio Rautavaaran esittämä musiikkiesitys vuodelta 1976. Rautavaara ei tosin laula kappaleessa, vaan kertoo puhuen tarinan taustamusiikin päälle.


title: Korttipakka (kappale)

text:
Kertomus on vanha tarina, ja se on peräisin 1800-luvulta. Englanniksi sen ovat levyttäneet nimellä ”The Deck of Cards” ainakin T. Texas Tyler ja Tex Ritter. Tarinassa sotamies levittää korttipakan eteensä kirkon penkille ja joutuu vastaamaan teostaan kenttäoikeudessa. ”Perustelkaa tekonne tai muuten rankaisen teitä kovemmin kuin ketään koskaan”, sanoo sotatuomari. Sotamies selittää, ettei hänellä ole raamattua tai rukouskirjaa, mutta korttipakan kortit muistuttavat häntä raamatun henkilöistä ja kristinuskon uskonkappaleista:
Ässä: Yksi Jumala.


title: Korttipakka (kappale)

text: Kakkonen: Raamatun kaksi osaa: Vanha ja Uusi testamentti.


title: Korttipakka (kappale)

text: Kolmonen: Pyhä Kolminaisuus; Isä, Poika ja Pyhä Henki.


title: Korttipakka (kappale)

text: Nelonen: neljä evankelistaa: Matteus, Markus, Luukas ja Johannes.


title: Korttipakka (kappale)

text: Viitonen: viisaat ja tyhmät neitsyet, joita kumpiakin viisi.


title: Korttipakka (kappale)

text: Kuutonen: Jumala loi maailman kuudessa päivässä.


title: Korttipakka (kappale)

text: Seiska: Jumala lepäsi seitsemäntenä päivänä.


title: Korttipakka (kappale)

text: Kasi: Kahdeksan vanhurskasta, jotka säilyivät elossa vedenpaisumuksessa: Nooa vaimoineen, kolme poikaa vaimoineen.


title: Korttipakka (kappale)

text: Ysi: Jeesuksen parantamista spitaalisista ne, jotka eivät palanneet edes kiittämään.


title: Korttipakka (kappale)

text: Kymppi: Moosekselle annetut Kymmenen Käskyä.


title: Korttipakka (kappale)

text: Kuningas: Taivasten valtakunnan kuningas, Jumala kaikkivaltias.


title: Korttipakka (kappale)

text: Rouva: Neitsyt Maria.


title: Korttipakka (kappale)

text: Sotilas: Paholainen.


title: Korttipakka (kappale)

text: 364 - korttipakan pisteet = yksi vähemmän kuin päiviä vuodessa.


title: Korttipakka (kappale)

text: 52 - kortteja pakassa = viikkoja vuodessa.


title: Korttipakka (kappale)

text: 4 maata: viikkoja kuukaudessa.


title: Korttipakka (kappale)

text: 12 kuvakorttia: kuukausia vuodessa.


title: Korttipakka (kappale)

text: Laulu päättyy Rautavaaran vakuutukseen: ”Hyvät kuulijat, tämä tarina on "tosi".”


title: Korttipakka (kappale)

text:
Turo’s Hevi Gee teki kappaleesta parodian albumilla ”Santapaperia”, jossa santapaperi toimii vastaavalla tavalla, kuten:
Eli hiekkapaperi toimii sairasvakuutuskorttina, postimyyntiluettelona ja pappatunturin huolto-ohjekirjana.


title: Korttipakka (kappale)

text: Jope Ruonansuun vuonna 1995 levyttämä kappale ”Hyvät kamat ja munat” parodioi tyyliltään Korttipakka-kappaletta. Kappale kertoo 1990-luvun keskusteluohjelmasta "Hyvät, pahat ja rumat". Ruonasuu imitoi kappaleessa Simo Rantalaisen äänellä.


title: Danakil

text: Danakil on suomalainen iskelmä, jonka on säveltänyt ja sanoittanut Urho Lehtonen. Sen levytti ensimmäisenä Reino Aarnio vuonna 1937. Vuonna 1955 sen levytti Tapio Rautavaara. Rautavaara piti itse Danakilia kaikista levytyksistään onnistuneimpana. Hän ei löytänyt tulkinnastaan mitään vikaa. Myöhemmin sen ovat levyttäneet muun muassa Veikko Tuomi (1964), Reijo Taipale (1970), Erkki Junkkarinen (1974), Pirkka-Pekka Petelius (1984) ja Varjokuva (2007).


title: Suolasorsimot

text: Suolasorsimot ("Puccinellia") on kasvisuku heinäkasvien heimossa. Se sisältää vähän yli sata lajia. Jotkin suolasorsimot voivat risteytyä tunturihilpien ("Phippsia") lajien kanssa. Risteymälajit kuten lumihilpiö luokitellaan sukuun × "Pucciphippsia".Suomessa kasvaa kolme suolasorsimolajia. Kujasorsimo ("Puccinellia distans") kasvaa Etelä- ja Keski-Suomessa esimerkiksi pihoilla ja asfalttiteiden reunoilla muinais- tai uustulokkaana. Luotosorsimo ("Puccinellia capillaris"), jota aiemmin on pidetty kujasorsimon alalajina, kasvaa rannikoilla. Rönsysorsimo ("Puccinellia phryganodes") esiintyy hyvin harvinaisena Perämeren alavilla savirannoilla.


title: Jussi Kuoma

text: Jussi Kuoma (oikealta nimeltään Jussi Heikkilä) on lahtelainen rap-artisti. Hänen ensimmäinen suomenkielinen albuminsa "Sielunauha" julkaistiin loppukesästä 2010, jota seurasivat "LTIndigo EP" sekä myös omakustanteena julkaistu, Nemelin täysin tuottama, "Vihreä albumi". Jussi Kuoman seuraava julkaisu "" julkaistiin 2. kesäkuuta 2012.


title: Tapsa laulaa ja laulattaa

text: Tapsa laulaa ja laulattaa on vuonna 1967 ilmestynyt Tapio Rautavaaran albumi, joka edellisenä vuonna ilmestyneen albumin "Kansanlauluja 1" tapaan sisältää pääasiassa suomalaisia kansanlauluja. Tämän albumin sisältö on kuiten hieman vauhdikkaampaa kuin edellisen, herkempää puolta edustaa vain Niin minä, neitonen, sinulle laulan, jonka Rautavaara laulaa akustisen kitaran säestyksellä. Muiden laulujen sovituksissa on taustalla yhtye ja kuoro. Kuorossa laulavat Maila Rautio-Mäkinen, Lasse Kuusela ja Erkki Valaste. Yhtyeessä soittavat Pauli Granfelt (viulu ja trumpetti), Seppo Peltola (pasuuna), Nacke Johansson (piano), Heikki Laurila (kitara), Aaro Kurkela ja Kalevi Nyqvist (harmonikka), Erkki Seppä (kontrabasso) ja Ilpo Kallio (rummut). Kappaleet on sovittanut Toivo Kärki ja esitykset johtaa Jaakko Borg. Levy on suunniteltu myös yhteislaulutilaisuuksia ajatellen; levykannesta löytyvät avuksi laulujen sanat. Levylle ilmestyi kaksi vuotta myöhemmin jatko-osa "Tapsa laulaa ja laulattaa 2".


title: Lefter Küçükandonyadis

text: Lefter Küçükandonyadis (22. joulukuuta 1925 Istanbul – 13. tammikuuta 2012 Istanbul) oli turkkilainen jalkapalloilija. Hänellä oli isänsä puolelta kreikkalaisia sukujuuria.


title: Lefter Küçükandonyadis

text: Küçükandonyadis aloitti uransa Taksim SK:ssa, mutta siirtyi vuonna 1947 Fenerbahçe SK -seuraan. Hänestä tuli myöhemmin ensimmäinen ulkomailla pelannut turkkilainen jalkapalloilija; vuosien 1951–1953 aikana hänen seuroinaan olivat ACF Fiorentina Italiassa ja OGC Nice Ranskassa. Turkkiin palaamisensa jälkeen hän pelasi jälleen Fenerbahçessa. Kaikkiaan Küçükandonyadis teki sille 423 maalia yhteensä 615:ssä ottelussa. Hän oli paras maalintekijä Turkin Superliigassa kaudella 1953–1954.


title: Lefter Küçükandonyadis

text: Küçükandonyadis oli mukana voittamassa Turkin Superliigan mestaruutta vuosina 1959, 1961 ja 1964. Hän lopetti uransa Turkissa vuonna 1964 ja pelasi yhden kauden Kreikan AEK Ateenassa. Loukkaantuminen pakotti Küçükandonyadisin vetäytymään.


title: Lefter Küçükandonyadis

text: Küçükandonyadis pelasi Turkin jalkapallomaajoukkueessa 50 ottelua, joista yhdeksän kapteenina. Hän osallistui jalkapallon maailmanmestaruuskilpailuihin 1954. Hän teki maajoukkueuransa aikana 20 maalia ja oli Turkin paras maalintekijä, kunnes hänet ohitti Hakan Şükür. Hän oli ensimmäinen turkkilainen jalkapalloilija, joka sai kultaisen kunniamitalin Turkin jalkapalloliitolta.


title: Lefter Küçükandonyadis

text: Küçükandonyadis toimi 1960–1970-luvuilla Egaleo FC:n (Kreikka), Supersport Unitedin (Etelä-Afrikka) ja lukuisien turkkilaisseurojen valmentajana. Hän kuoli vuonna 2012 kärsittyään sydämen vajaatoiminnasta.


title: Tapio Rautavaara laulaa ja laulattaa 2

text: Tapio Rautavaara laulaa ja laulattaa 2 on vuonna 1969 ilmestynyt Tapio Rautavaaran albumi. Se sisältää suomalaisia kansanlauluja ja laulelmia. Rautavaaran kaksi edellistä albumia Kansanlauluja 1 (1966) ja Tapsa laulaa ja laulattaa (1967) olivat samantyylisiä. Seuraavalla albumilla Muistoissain muuttumaton (1971) Rautavaara palasi taas suomalaisten lauluntekijöiden ja käännöskappaleiden pariin.


title: Tapio Rautavaara laulaa ja laulattaa 2

text: Levyllä ovat taustalaulajina Ragni Malmstén, Oili Vainio, Henry Theel ja Erkki Valaste. Säestävässä yhtyeessä soittavat Timo Vartiainen (viulu), Kalevi Nyqvist (harmonikka), Raimo Sarkio (kitara), Pentti Tiensuu (basso) ja Matti Oiling (rummut ja lyömäsoittimet). Kappaleet on sovittanut Toivo Kärki ja orkesteria johtaa Jaakko Borg.


title: Netimer

text: Netimer oli liettualainen tai preussilainen hallitsija, josta käytettiin nimitystä "rex" eli kuningas. Hänet tunnetaan Bruno von Querfurtista kertovasta Quedlinburgin luostarin annaalista. Tarinan mukaan von Querfurt käännytti Netimerin ja tämän 300 miestä käännytysmatkallaan. On epäselvää, oliko Netimer muinaispreussilainen vai liettualainen. Alueiden välillä ei tehty juurikaan eroa käännytyksen tapahtuessa vuonna 1009. Vähistä lähteistä tiedetään, että Netimerillä oli valta tuomita kuolemaan ja armahtaa siitä. Lisäksi hän oli ilmeisesti pakanallisen kultin johtaja. Netimerin arvo "rex" oli puolestaan periytyvä. Nämä ominaisuudet olivat tyypillisiä Liettuan myöhemmille hallitsijoille. Jotkut tutkijat pitävät puolestaan todennäköisempänä, että Netimer hallitsi sittemmin preussilaiseksi heimoksi laskettujen jotvingialaisten alueella.


title: Tunturihilvet

text: Tunturihilvet ("Phippsia") on kasvisuku heinäkasvien heimossa. Se sisältää kolme sirkumpolaarisesti levinnyttä lajia. Jotkin tunturihilvet voivat risteytyä suolasorsimoiden ("Puccinellia") lajien kanssa. Risteymäsukuun × "Pucciphippsia" kuuluu arktinen lumihilpiö (× "P. vacillans"), joka on tunturihilven ja routasorsimon ("Puccinellia vahliana") risteymä.Suomessa kasvaa laji tunturihilpi harvinaisena Pohjois-Lapissa Enontekiön pohjoisosassa.


title: Zhuangologia

text: Zhuangologia (Zhuangin.: Hagcueŋь / Hagcuengh; yksink.: 壮学, perint.: 壯學; pinyin: Zhuàngxué) on Zhuangien kieltä, kirjallisuutta, historiaa, uskontoa, taidetta, taloutta, etiikkaa ja kulttuuria tutkiva monitieteinen ala. Nykyajan zhuangologia tieteellisen tutkimuksen muodossa sai alkunsa jo 1900-luvun, mutta todellisesti se alkoi kehittyä vasta, kun Huang Xianfan julkaisi teoksen "Zhuangin historiasta" (1957).


title: Teinistä tähdeksi

text: Teinistä tähdeksi. Kuinka Sarasta tuli Peppi on "Salatut elämät" -televisiosarjaan perustuvan kirjasarjan kuudestoista osa. Kirjan on kirjoittanut Aki Ryynänen, ja se julkaistiin vuonna 2009.


title: Teinistä tähdeksi

text: Tässä päiväkirjassa Sara Säkkinen paljastaa, kuinka näyttelijän työstä uneksivasta tytöstä tuli yllättäen "Salatut elämät" -televisiosarjan Peppi Puolakka. Kirjaan on koottu runsaasti havaintoja ja kuvia kulissien takaa.


title: Teinistä tähdeksi

text: Sara oppii pian, miten sarjan puvustus, lavastus, käsikirjoitus ja kuvaus hoidetaan, ja tekee myös huomioita näyttelijöiden ja heidän roolihahmojensa välisistä suhteista. Mitä yhtäläisyyksiä Sarassa ja Pepissä mahtaa olla?


title: Teinistä tähdeksi

text: Unelmiensa ylläpitämiseksi Sara joutuu sovittamaan lukiolaisen elämän ammattinäyttelijän arkeen, eikä se ole aina ihan helppoa. Millaisia ylä- ja alamäkiä "Salatut elämät" -perheeseen kuuluva nuori kokee? Millaista on elämä Pepin tossuissa? Miltä tuntuu pussailla televisiokameroiden edessä?


title: Pahtanurmikka

text: Pahtanurmikka ("Poa glauca") on tuulipölytteinen, monivuotinen, matalakasvuinen heinäkasvi. Ulkonäöltään se muistuttaa lehtonurmikkaa ("Poa nemoralis"), mutta on tiheämmin mätästävä.


title: Pahtanurmikka

text: Suomessa pahtanurmikka on harvinainen. Se esiintyy Pohjois- ja Itä-Suomessa, Hämeessä, Satakunnassa ja Varsinais-Suomessa. Pahtanurmikka kasvaa kallioseinämillä, -pengermillä ja pahdoilla.


title: Muistoissain muuttumaton

text: Muistoissain muuttumaton on vuonna 1971 ilmestynyt Tapio Rautavaaran albumi.


title: Juurtonurmikka

text: Juurtonurmikka ("Poa supina") on monivuotinen matalakasvuinen heinäkasvi. Ulkonäöltään se muistuttaa paljon kylänurmikkaa ("Poa annua"), mutta on pintarönsyllinen ja hennompikortinen.


title: Juurtonurmikka

text: Suomessa laji on hyvin harvinainen. Se esiintyy muinaistulokkaana Ahvenanmaalla ja uustulokkaana Uudellamaalla. Juurtonurmikka kasvaa kosteilla ja varjoisilla tallatuilla paikoilla. Se on luokiteltu Suomessa silmälläpidettäväksi lajiksi.


title: Tänään ei lauluja synny

text: Tänään ei lauluja synny Tapio Rautavaaran vuonna 1973 ilmestynyt albumi.


title: Tänään ei lauluja synny

text: Albumin päätöskappale, Kulkuripoika-polkka, päätyi levylle hyvin pitkän prosessin jälkeen. Rautavaara oli kuullut pätkiä tästä reippaasta kansanlaulusta jo lapsuudessaan 1920-luvulla, ja ensimmäisellä kiertueellaan Yhdysvalloissa vuonna 1959 hän sai selville, että laulu oli syntynyt alkujaan Nebraskassa. Laulun alku oli kuulunut: ""Kulkuripoikana maailmalla kävin minä kerran Nebraskalla."" Rautavaara ajatteli, että harvat suomalaiset tiesivät, missä Nebraska oli, ja korvasi osavaltion nimen "lännen mailla". Kiertueen aikana hän sai amerikansuomalaisilta kerätyksi kahdeksan säkeistöä, ja palattuaan kotiin hän jatkoi hidasta etsintää, kunnes hän sai kokoon 16 säkeistöä lisää. Häntä vaivasi kuitenkin se, ettei laulussa kerrottu, miksi juhlittiin: ""Talosta se kuului tanssin huiske sekä hienon laulun luiske kartanolle asti, hei, ruotsinvoittoisasti."" Lopulta hän sai kirjeen, jossa tulivat ratkaisevat rivit: ""Talossa sato oli korjattu juuri, josta se riemu oli näin suuri, oluttynnyri lattialla, hei, viskiä pöydän alla.""


title: Tänään ei lauluja synny

text: Lokakuussa 1967 Rautavaara marssi valmiin 24-säkeistöisen tekstin kanssa Finnlevyn studioon levyttämään kappaleen, jonka Toivo Kärki oli sovittanut loppua kohti kiihtyväksi polkaksi. Levytys kuitenkin epäonnistui äänen pettämisen vuoksi ja kappaleesta valmistui vain taustanauha, kuten Rautavaara itse kertoi Juha Nummisen toimittamissa muistelmissaan vuonna 1978. Todellisuudessa kävi niin, että parin epäonnistuneen yrityksen jälkeen Toivo Kärki vihelsi pelin poikki ja haukkui kaikkien kuullen Rautavaaran siitä, että tämä oli tullut studioon juopuneena. Liisa Rautavaara kertoi Kärjelle, että perhe oli kärsinyt Tapion alkoholismista jo kauan. Tapio Rautavaara totesi itsekin ylittäneensä rajan ja hakeutui katkaisuhoitoon. Keväällä 1973 Rautavaara vihdoin pääsi levyttämään laulun.


title: Unohtumaton ilta

text: Unohtumaton ilta on vuonna 1976 ilmestynyt Tapio Rautavaaran albumi. Se on hänen viimeinen albuminsa, jos kokoelmalevyjä ei lasketa mukaan.


title: Zayn Malik

text: Zain Javadd ”Zayn” Malik (s. 12. tammikuuta 1993 Bradford) on englantilainen laulaja. Vuonna 2010 hän osallistui brittiläiseen television laulukilpailuun "The X Factoriin" alun perin sooloartistina. Ehdittyään jo pudota kilpailusta, hän pääsi siihen takaisin osana ohjelman tuomariston aloitteesta syntynyttä, viiden laulajan muodostamaa One Direction -yhtyettä. Yhtye sijoittui kilpailussa kolmanneksi ja sai pian levytyssopimuksen.


title: Zayn Malik

text: Malikin aikana One Direction julkaisi neljä albumia. Maaliskuussa 2015 hän ilmoitti jättävänsä yhtyeen, koska halusi elää ”tavallisen 22-vuotiaan elämää”. Malik aloitti kuitenkin pian soolouran ja hänen ensimmäinen albuminsa "Mind of Mine" julkaistiin maaliskuussa 2016.


title: Zayn Malik

text: Malik varttui Bradfordissa englantilais-pakistanilaisen isän Yaserin ja englantilaisen äidin Trician poikana. Hänellä on yksi isosisko ja kaksi pikkusiskoa. Malik on uskonnoltaan muslimi.


title: Louis Tomlinson

text: Louis William Tomlinson (s. 24. joulukuuta 1991, aik. "Louis Troy Austin") on englantilainen laulaja, sanoittaja, jalkapalloilija ja näyttelijä. Hänet tunnetaan poikabändistä One Direction.


title: Louis Tomlinson

text: Louis Troy Austinin vanhemmat Johannah Poulston ja Troy Austin erosivat hänen lapsuudessaan, ja hän on sittemmin ottanut käyttöön isäpuolensa Mark Tomlinsonin sukunimen. Louisilla on seitsemän nuorempaa puolisisarusta, joista kuusi on tyttöjä.


title: Louis Tomlinson

text: Tomlinson opiskeli Hall Crossin koulussa, jossa hän esiintyi muutamassa musiikkiesityksessä. Danny Zukon pääroolin saaminen "Grease"-musikaalissa innosti hänet hakemaan X Factoriin.


title: Louis Tomlinson

text: Ennen varsinaisen uransa alkua Tomlinson latasi vuonna 2008 videopalvelu YouTubeen omia coverversioitaan tunnetuista kappaleista.


title: Louis Tomlinson

text: Vuonna 2010 Tomlinson koe-esiintyi laulukilpailuohjelmassa "The X Factorissa" kappaleella ”Hey There Delilah” ja sai kolme ääntä kolmesta. Hän kuitenkin putosi yhtyetovereidensa tavoin Bootcamp-vaiheessa.


title: Louis Tomlinson

text: Tuomarit olivat kuitenkin sitä mieltä, että osa pudonneista oli liian lahjakkaita putoamaan kisasta, näiden joukossa Louis, Harry, Liam, Niall ja Zayn sekä neljä naispuolista kilpailijaa. Pojille ja tytöille annettiin mahdollisuus jatkaa kilpailussa sillä ehdolla, että he muodostaisivat kaksi ryhmää. Harry Styles keksi yhtyeen nimen One Direction. Tomlinson on kirjoittanut yhtyeelle useita kappaleita yhdessä Liam Paynen kanssa.


title: Louis Tomlinson

text: Tomlinson kirjoitti yhdessä Steve Aokin kanssa singlen ”Just Hold On” äitinsä Johannah Deakinin muistolle. Tomlinson on myös julkaissut kappaleen "Miss You" sekä "Back To You", jossa esiintyy myös Bebe Rexha.


title: Louis Tomlinson

text:
Lokakuussa 2018 Tomlinson kertoi Twitterissä valmistelevansa uutta musiikkia.
Tomlinson ja stylisti Briana Jungwirth saivat poikavauvan vuoden 2016 tammikuussa. Pari ei kuitenkaan pysynyt yhdessä.


title: Louis Tomlinson

text: Tomlinson omistaa John Ryanin kanssa Doncaster Rovers FC -jalkapallojoukkueen. Hän on myös pelannut kyseisessä joukkueessa.


title: Louis Tomlinson

text: Tomlinsonin äiti Johannah Deakin kuoli 7. joulukuuta 2016 leukemiaan.


title: Tapio Rautavaaran uusimpia laulelmia

text: Tapio Rautavaaran uusimpia laulelmia on vuonna 1964 ilmestynyt Tapio Rautavaaran studioalbumi. Sen katsotaan olevan hänen ensimmäinen varsinainen albuminsa, koska Rautavaaran vanhemmat LP-levyt ovat aikaisempien savikiekko- ja single-levytysten kokoelmia. Tälläkin levyllä on tosin yksi kappale vuodelta 1959.


title: Tapio Rautavaara (albumi)

text: Tapio Rautavaara on vuonna 1965 ilmestynyt Tapio Rautavaaran toinen studioalbumi.


title: Puistonurmikka

text: Puistonurmikka ("Poa chaixii") on monivuotinen heinäkasvi, joka kasvaa Euroopassa.


title: Puistonurmikka

text: Puistonurmikka kasvaa 60–90 senttimetriä korkeaksi ja tiheään mätästäen. Ulkonäöltään se muistuttaa korpinurmikkaa ("Poa remota"), johon verrattuna puistonurmikan väri on sinivihreä ja lehden kieleke lyhyempi. Puistonurmikan korren lehdet ovat 8–15 millimetriä leveitä ja lyhytsuippuisia. Kukintona on röyhy, tavallisesti melko tiheä. Tähkylöissä on neljästä viiteen kukkaa. Puistonurmikan ja korpinurmikan risteytyminen on mahdollista.


title: Puistonurmikka

text: Suomessa puistonurmikka on harvinainen, maan eteläosassa vakiintunut tulokaskasvi. Se kasvaa puistojen nurmikoilla ja lähimetsissä.


title: Aleksandr Hohlatšov

text: Aleksandr Igorevitš Hohlatšov (; s. 9. syyskuuta 1993 Moskova, Venäjä) on venäläinen jääkiekkoilija, joka pelaa KHL-joukkue SKA Pietarissa. Hän on pelipaikaltaan keskushyökkääjä, mutta osaa pelata myös laidassa. Hohlatšovin vahvuudet ovat maalintekotaito, luistelu ja luovuus.


title: Aleksandr Hohlatšov

text: Hohlatšov on Spartak Moskovan kasvatti. Hän pelasi kauden 2009–2010 Venäjän nuorten sarjaa eli MHL:ää MHK Spartakin joukkueessa. Hän siirtyi Pohjois-Amerikan juniorisarjoihin kun OHL-joukkue Windsor Spitfires varasi Hohlatšovin 23. pelaajana kesällä 2010.


title: Aleksandr Hohlatšov

text: Kausi 2010–2011 oli Hohlatšovin ensimmäinen Windsorissa. Hän oli tehoilla 34+42=76 joukkueen toiseksi paras maalintekijä ja kolmanneksi paras pistemies. Boston Bruins varasi Hohlatšovin NHL:ään toisella kierroksella 40. pelaajana . Hän oli varaustilaisuuden toisena varattu venäläispelaaja Vladislav Namestnikovin jälkeen. Hohlatšov pelasi myös kauden 2011–2012 Windsorissa, jolloin oli joukkueensa toiseksi paras pistemies tehoilla 25+44.


title: Aleksandr Hohlatšov

text: Kesällä 2012 Hohlatšov teki sopimuksen Bruinsin kanssa, mutta sopi samalla, että pelaa kauden 2012–2013 lainalla KHL-joukkue Spartak Moskovassa. Hän pelasi KHL:ssä kuitenkin vain 26 ottelua kunnes palasi Windsoriin OHL-liigaan. Aivan kauden lopulla Bruins kutsui Hohlatšovin farmijoukkueeseensa AHL-liigaan.


title: Aleksandr Hohlatšov

text: Kauden 2013–2014 Hohlatšov pelasi melkein kokonaan AHL-liigan Providence Bruinsissa. Huhtikuussa 2014 hän pelasi uransa ensimmäisen ottelun Bostonissa, mikä jäi hänen ainoaksi NHL-otteluksi.


title: Aleksandr Hohlatšov

text: Kaudeksi 2016–17 Hohlatšov siirtyi KHL-joukkue SKA Pietariin.


title: Aleksandr Hohlatšov

text: Hohlatšov oli voittamassa alle 20-vuotiaiden MM-hopeaa vuonna 2012, jolloin hän oli neljällä osumallaan Venäjän toiseksi paras maalintekijä Jevgeni Kuznetsovin jälkeen. Hohlatšov jakoi vuonna 2010 alle 17-vuotiaiden World Hockey Challengen maalipörssin voiton Yhdysvaltain J. T. Millerin, Ruotsin Mika Zibanejadin ja Suomen Joel Armian kanssa. Hän sijoittui turnauksen pistepörssissä toiseksi Yhdysvaltain Rocco Grimaldin jälkeen ja valittiin tähdistökentälliseen.


title: Ellen Juntti

text: Ellen Juntti (s. 1958) on ruotsalainen Maltillisen kokoomuksen poliitikko. Hänet valittiin edustajaksi valtiopäiville Länsi-Götanmaan läänin läntisestä vaalipiiristä vuonna 2010, ja hänestä tuli sen sosiaali- ja kulttuurivaliokuntien varajäsen. Varsinaiselta ammatiltaan Juntti on poliisi.


title: Rossignol

text: Skis Rossignol S.A., tai lyhyemmin vain Rossignol, on ranskalainen alppihiihdon, lumilautailun ja maastohiihdon valmistaja, joka tekee jossain määrin myös ulkovaatteita ja muita oheisvarusteita. Yritys toimii Isèressä Ranskan Alpeilla. Rossignol oli yksi ensimmäisistä muovisuksien valmistajista. Yrityksen hallussa on myös tavaramerkit Dynastar ja LOOK.


title: Rossignol

text: Sana "rossignol" on ranskaa ja tarkoittaa suomeksi satakieltä.


title: Rossignol

text: Abel Rossignol perusti vuonna omaa nimeään kantavan, hiihtovälineitä ja -vaatteita valmistavan yrityksen vuonna 1907. Aktiivisena hiihtäjänä tunnettu Rossignol valmisti puusepän taidoillaan sukset umpipuusta. Vuonna 1937 ranskalainen Émile Allais voitti kolme kertaa maailmanmestaruuden Rossignolin Olympic 41 -suksilla.


title: Rossignol

text: Laurent Boix Vivesin ostaessa yhtiön vuonna 1956 se keskittyi pelkästään hiihtovälineiden valmistukseen ja alkoi myydä niitä ympäri maailmaa. Rossignolin läpimurto tapahtui vuoden 1960 talviolympialaisissa Kalifornian Squaw Valleyssä, kun Jean Vuarnet voitti syöksylaskun maailmanmestaruuden kaikkien aikojen ensimmäisillä täysin metallista valmistetuilla suksilla.


title: Rossignol

text: Vuonna 1964 Rossignol julkaisi Stratonit, ensimmäiset lasikuitusukset.


title: Rossignol

text: Rossignol-merkillä valmistettiin myös tennismailoja, joita käytti 1980-luvulla muiden muassa ruotsalainen Mats Wilander.


title: Peltoluoho

text: Peltoluoho eli luoho ("Apera spica-venti") on yksivuotinen suurehko heinälaji. Se on aiemmin ollut Suomessa ruispeltojen rikkakasvi.


title: Peltoluoho

text: Peltoluoho kasvaa 30–100 senttimetriä korkeaksi. Lehdet ovat 3–7 millimetriä leveät, karheat ja pitkäsuippuiset. Kukinto on 10–25 senttimetriä pitkä kartiomainen röyhy, jossa on runsaasti tähkylöitä. Tähkylät ovat 2–3 millimetriä pitkiä ja yksikukkaisia. Peltoluoho muistuttaa isorölliä ("Agrostis gigantea").


title: Peltoluoho

text: Suomessa peltoluohoa on tavattu koko maassa Pohjois-Lappiin asti, mutta heinä on huomattavasti harvinaistunut. Se on muinaistulokas Pohjois-Pohjanmaan korkeudelle asti.


title: Isä meidän (elokuva)

text: Isä meidän on Veikko Aaltosen ohjaama ja käsikirjoittama vuonna 1993 ilmestynyt suomalainen elokuva. Iiro Küttner toimi elokuvan dramaturgina.


title: Isä meidän (elokuva)

text: "Isä meidän" sijoittuu suomalaiselle maaseudulle. Hannu Kiviojan näyttelemä Juhani palaa lapsuudenkotiinsa vietettyään useita vuosia merellä. Hän lämmittää kylmän talon, jonka katon alla hänen lapsuudenmuistonsa heräävät henkiin. Juhani hakee myös vanhainkodista dementoituneen, pyörätuoliin joutuneen isänsä (Martti Katajisto) ja ryhtyy elämään tämän kanssa. Fragmentteina esitetyt lapsuuden muistot kuitenkin piinaavat Juhania ja vähitellen selviää, että isä on aikoinaan käyttänyt häntä hyväkseen.


title: Isä meidän (elokuva)

text: "Isä meidän" on elokuva rakastamisesta ja anteeksiannosta sekä menneisyyden ja nykyisyyden välisestä suhteesta. Kysymys on siitä, pystyykö Juhani antamaan anteeksi isälleen sen, mitä tämä on hänelle tehnyt. Läsnä on takaumissa esiintyvä hirviö-isä (Matti Onnismaa) ja Martti Katajiston vanha mies, joka ei tunnu tajuavan nykymaailman tapahtumista enää mitään. "Isä meidän" on myös elokuva unohtamisesta ja siitä pystyykö menneisyyden jättämään taakseen. Elokuvan lopussa Juhani vie isänsä takaisin vanhainkotiin ja tulee itse isäksi. Vasta sitten kun menneisyyden kauhut on käyty läpi, hän pystyy aloittamaan oman elämänsä isänä ja aviomiehenä.


title: Isä meidän (elokuva)

text: Elokuva sai kolme Jussi-palkintoa, Kivioja parhaasta miespääosasta, Aaltonen ohjauksesta ja Olavi Tuomi kuvauksesta.


title: Perth ja Kinross

text: Perth ja Kinross (, ) on yksi Skotlannin 32:sta hallintoalueesta ("council area"). Siellä on arviolta 149 930 asukasta (vuonna 2015) ja sen pinta-ala on 5 286 neliökilometriä. Alueen pääkaupunkina toimii Perth.


title: Piuru

text: Piuru ("Scolochloa festucacea") on monivuotinen, vedessä ja märillä paikoilla kasvava kookas heinälaji.


title: Piuru

text: Piuru kasvaa 0,8–2 metriä korkeaksi. Sillä on pitkä, haarova juurakko. Lehdet ovat 6–12 millimetriä leveät, litteät ja pitkäsuippuiset. Kukinto on enintään 30 senttimetriä pitkä pysty- tai siirottavahaarainen röyhy. Tähkylät ovat 7–10 mm pitkiä ja 3–5-kukkaisia. Piuru muistuttaa isosorsimoa ("Glyceria maxima") tai järviruokoa ("Phragmites australis").


title: Piuru

text: Suomessa piuru on harvinainen Etelä- ja Keski-Suomen kasvi. Sen kasvupaikkoja ovat järvien sekä jokien rannat ja Itämeren jokisuistot. Sen esiintymät keskittyvät Kymijoen ja Kokemäenjoen vesistöjen varsille.


title: Pohjois-Ayrshire

text: Pohjois-Ayrshire (, ) on yksi Skotlannin 32:sta hallintoalueesta ("council area"). Siellä on arviolta 136 130 asukasta (vuonna 2015) ja sen pinta-ala on 885 neliökilometriä. Alueen pääkaupunkina toimii Irvine.


title: M/S Capella

text: M/S Capella (entinen Rosala, Sääminki II, Jurmo II) on ruotsalainen, aiemmin suomalainen yhteysalus. Se on liikennöinyt Merenkurkussa Norrfjärdenin ja Holmön välillä vuodesta 2014 alkaen.


title: M/S Capella

text: Alus liikennöi Jurmo II-nimisenä pitkään Iniön saaristossa muun muassa Åselholmiin, Själöhön ja Kolkoon, vuoden 2012 loppuun asti. Alus ajoi myös raskaskuljetusvuoroja Houtskarin saariin ja Ahvenanmaan Torsholmaan. Ennen Auroran valmistumista Jurmo II oli Iniön saaristokunnan pääasiallinen yhteysalus ja kulki myös Kustaviin. Aluksen omisti alun perin Merenkulkuhallitus ja myöhemmin Suomen valtion Arctia Shippingin Saaristovarustamo. Varsinais-Suomen ELY-keskuksen kilpailutettua linjan Jurmo II joutui väistymään reitiltään ja sen korvasi sisaralus M/S Satava.


title: M/S Capella

text: Capella on rakennettu vuonna 1975 Rauma-Repolan Savonlinnan telakalla ja se liikennöi ensin Rosala-nimisenä Hiittisten saaristossa sekä vuosina 1981 ja 1982 Kiviapajan ja Savonlinnan välillä nimellä Sääminki II. Sen pituus on (vuonna 1983 valmistuneen pidennyksen jälkeen) 32,8 metriä ja leveys 6,6 metriä. Alukselle mahtuu 110 matkustajaa ja 8 henkilöautoa. Samaan tapaan on pidennetty myös sisaralukset Jurmo ja Sääminki eli nykyiset Falkö ja Rosala II sekä Satava.


title: Ansiibeli

text: Ansiibeli () on hypoteettinen laite, jonka avulla voi viestiä valon nopeutta suuremmalla nopeudella. Se esiintyy tieteisfiktiossa juonielementtinä.


title: Ansiibeli

text:
Sanaa käytti ensi kerran Ursula K. Le Guin kirjassaan Rocannonin maailma (1966)
Le Guin sanoo johtaneensa sen sanasta "" ("kykenevä vastaamaan"), koska laitteen tulisi sallia sen käyttäjiä saamaan vastauksen viesteihinsä järkevässä ajassa, jopa tähtienvälisessä viestinnässä. Hänen vuoden 1974 kirjansa Osattomien planeetta kertoo ansiibelin keksimisestä.


title: Ansiibeli

text:
Ansiibelia käyttävät teoksissaan muutkin kirjailijat, kuten Orson Scott Card,
Vernor Vinge, Elizabeth Moon, Jason Jones, L.A. Graf, ja Dan Simmons. Vastaavanlaisia mutta erinimisinä käyttävät lukemattomat muut, muun muassa Frank Herbert ja Philip Pullman.


title: Ansiibeli

text:
Isaac Asimov ratkaisi tähtienvälisen viestinnän ongelman "hyperaalto-releellä" Robotti- ja Säätiö -sarjoissaan.
Le Guinin ansiibeli kykenee välittömään kommunikaatioon, mutta toisten teoksissa ansiibelilla voi olla rajallinen nopeus, vaikkakin silti valoa nopeampana.


title: Ansiibeli

text: Star Trek käyttää "aliavaruusradiota" viestinnässä.


title: Ansiibeli

text: Stargate-televisiosarjassa viestintä tapahtuu madonreiän kautta


title: Ansiibeli

text: Orson Scott Cardin Ender-universumissa ansiibeli on tärkeä osa juonta. "Sen virallinen nimi on Filoottinen Parallaksinen Välitön Viestin ("Philotic Parallax Instantaneous Communicator")," selittää yksi päähenkilö kirjassa "Ender" ("Ender's game") , "mutta joku näki nimen "ansiibeli" jossain vanhassa kirjassa."


title: Ansiibeli

text: Card selittää ansiibelin toimivan fiktiivisen subatomisen partikkelin "filootin" avulla. Cardin universumissa aika hidastuu avaruusaluksissa, mutta niihin voidaan olla yhteydessä ansiibelin välityksellä. Ajan hidastumista käsitellään kuitenkin eri tavalla kuin normaaliavaruudessa.


title: Ansiibeli

text: Kirjasarjassa esiintyy myös ansiibelin välityksellä elävä tietoinen äly nimeltä Jane, joka viestii Enderin kanssa, ja jonka pelastaminen on yksi osa juonta kirjassa "Children of the Mind" (1996).


title: Itä-Ayrshire

text: Itä-Ayrshire (, , ) on yksi Skotlannin 32:sta hallintoalueesta ("council area"). Siellä on arviolta 122 060 asukasta (vuonna 2015) ja sen pinta-ala on 1 262 neliökilometriä. Sen pääkaupunki on Kilmarnock.


title: Etelä-Ayrshire

text: Etelä-Ayrshire (, , ) on yksi Skotlannin 32:sta hallintoalueesta ("council area"). Siellä on arviolta 112 400 asukasta (vuonna 2015) ja sen pinta-ala on 1 222 neliökilometriä. Sen pääkaupunkina toimii Ayr.


title: Etelä-Lanarkshire

text: Etelä-Lanarkshire (, , ) on yksi Skotlannin 32:sta hallintoalueesta ("council area"). Siellä on arviolta 316 230 asukasta (vuonna 2015) ja sen pinta-ala on 1 772 neliökilometriä. Se pääkaupunki on Hamilton.


title: Dothrakin kieli

text: Dothraki on George R. R. Martinin fantasiakirjasarjaansa "Tulen ja jään laulu" keksimä kuvitteellinen kieli, jolle kielitieteilijä David J. Peterson on kehittänyt kielioppia ja laajempaa sanastoa kirjasarjan televisiosovitusta varten.


title: Dothrakin kieli

text: "Tulen ja jään laulussa" dothraki on Dothrakinmeren ruohotasangolla nomadeina elävän dothrakien soturikansan kieli, jota myös dothrakipäällikön vaimoksi luovutettu maanpakolaisprinsessa Daenerys Targaryen, yksi kirjasarjan päähenkilöistä, joutuu opettelemaan. Martin on tunnustanut, että J. R. R. Tolkienista poiketen hän on erittäin huono vieraissa kielissä ja kehitti siksi kirjoissaan puhuttuja kuvitteellisia kieliä vain sen verran kuin oli tarpeen. Kirjasarjassa esiintyy joitakin dothrakinkielisiä sanoja, erisnimiä ja fraaseja, mutta suurin osa dothrakien puheesta on esitetty englanniksi (tai käännöksessä suomeksi).


title: Dothrakin kieli

text: "Tulen ja jään lauluun" perustuvan "Game of Thrones" -televisiosarjan tuottajat tilasivat vuonna 2009 keinokielten kehittämiseen erikoistuneelta Language Creation Society -järjestöltä sarjaa varten keinokielen, jota dothrakinkieliset hahmot voisivat puhua. LCS:n välittämistä ja arvioimista ehdotuksista tuottajat valitsivat David J. Petersonin version. Martinin kirjoista löytyvien näytteiden lisäksi Petersonin kehittämä kieli on ottanut vaikutteita muun muassa venäjän, turkin, viron, inuktitutin ja swahilin kielistä.


title: Vuorimetsäpöllönen

text: Vuorimetsäpöllönen ("Megascops hoyi" eli "Otus hoyi") on pöllöihin kuuluva lintulaji. Sitä tavataan Argentiinassa ja  Boliviassa.


title: Vuorimetsäpöllönen

text: Sen elinpiiriä ovat subtrooppiset ja trooppiset kuivat metsät ja kosteat vuoristometsät.


title: Vuorimetsäpöllönen

text: Se painaa 110 grammaa.


title: Laulu tuntemattomalle hänelle

text: Laulu tuntemattomalle hänelle on suomalaisen Pauli Virran kokoelma-albumi vuodelta 1985.


title: Näen vielä silmät

text: Näen vielä silmät on suomalaisen Pauli Virran ja Titta Jokisen kokoelma-albumi vuodelta 1986.


title: Syysillan muistoja

text: Syysillan muistoja on suomalaisen Olavi Virran kokoelma-albumi vuodelta 1975.


title: En luvannut sinulle ruusutarhaa

text: En luvannut sinulle ruusutarhaa () on vuonna 1977 julkaistu draamaelokuva, joka perustuu yhdysvaltalaisen kirjailijan Joanne Greenbergin samannimiseen romaaniin. Kirja on aikanaan julkaistu salanimellä Hannah Green. Elokuvan on ohjannut Anthony Page. Sen pääosia esittävät Kathleen Quinlan ja Bibi Andersson, muissa rooleissa esiintyivät muun muassa Ben Piazza, Lorraine Gary, Martine Bartlett, Reni Santoni, Susan Tyrrell, Dennis Quaid ja Sylvia Sidney. Mel Gibson tekee elokuvassa pienen cameoroolin baseball-pelaajana.


title: En luvannut sinulle ruusutarhaa

text: Elokuva kertoo 16-vuotiaasta tytöstä, joka kamppailee skitsofrenian ja sairastamansa syövän kanssa.


title: Blade (vuoden 1973 elokuva)

text: Blade on vuonna 1973 julkaistu trilleri/rikoselokuva. Elokuvan pääosia esittävät John Marley, Jon Cypher, Kathryn Walker, William Prince, Michael McGuire, Joe Santos, John Schuck, Peter White, Keene Kurtis ja Ted Lange. Morgan Freeman tekee elokuvassa cameoroolin Chris-nimisenä miehenä. Elokuvan on ohjannut Ernest Pintoff. Elokuvassa murhaetsivä jahtaa naisia vihaavaa sarjamurhaajaa, joka tappaa uhrinsa veitsellä.


title: Gevork Vartanjan

text: Gevork Andrejevitš Vartanjan, ; (17. helmikuuta 1924 Nahiševan-na-Donu (kuuluu nyk. Rostov-na-Donuun, Neuvostoliitto – 10. tammikuuta 2012) oli neuvostoliittolainen vakooja. Hän kuului neuvostovakoilijiden eliittiin.


title: Gevork Vartanjan

text: Vartanjanin isä, joka alkujaan oli iraninarmenialainen tehtailija, oli myös neuvostovakooja, ja hänet lähetettiin 1930 Persiaan (nykyisin Iran), missä hän työskenteli 23 vuotta varakkaan kauppiaan hahmossa. Gevork Vartanjan oli alle 16-vuotias, kun hänet värvättin Neuvostoliiton tiedustelupalveluun SVR:ään. Hän valmistui 1955 Jerevanin vieraiden kielten instituutista. Hän on pääasiassa vastuussa Pituushyppy-nimisen operaation tekemisestä tyhjäksi. Se oli Adolf Hitlerin suunnitelma, jota komensi Ernst Kaltenbrunner ja johti Otto Skorzeny. Sen tarkoituksena oli salamurhata Teheranin konferenssissa 1943 Stalin, Churchill ja Roosevelt.


title: Gevork Vartanjan

text: Vartanjanin onnistui soluttautua myös brittien koulutuskeskukseen jossa koulutettiin vakoojia toimimaan Neuvostoliitossa. Hän toimi sen jälkeen monissa maissa. Jäätyään 1992 eläkkeelle hän koulutti nuoria vakoilijoita.


title: Gevork Vartanjan

text: Adolf Hitler päätti operaation käynnistämisestä vuonna 1942. Turvallisuuspoliisin päällikön Ernst Kaltenbrunnerin valvonnassa tehdyn huolellisen suunnittelun ja harkinnan jälkeen Hitler lähetti Iranin Teheraniin operaatiota johtamaan erikoisjoukkoihin kuuluneen everstin Otto Skorzenyn ja kuusi muuta miestä. Operaatiossa piti joko kaapata tai salamurhata Josef Stalin, Winston Churchill ja Franklin Roosevelt.


title: Gevork Vartanjan

text: Ensimmäinen vihje yrityksestä tuli natsien valtaamasta Ukrainasta neuvostovakoilija Nikolai Kuznetsovilta, joka toimi Wehrmachtin Oberleutnant Paul Siebertin valepuvussa. Kuznetsov sai juopuneen SS-upseerin Ulrich von Ortelin kertomaan yrityksestä. Vaikka operaation ajankohta ei ollut tiedossa, sen toteuttamisesta saatiin vahvistus.


title: Gevork Vartanjan

text: Vartanjanin mukaan hänet oli määrätty palkkaamaan agentteja alkuvuodesta 1940. Hän ja hänen seitsemän palkollistaan olivat tunnistaneet saksalaisia vakoilijoita. Syksyllä 1943 he olivat kuitenkin saaneet toisen tehtävän, suojella tulevan kokouksen turvallisuutta. Teheraniin oli lähetetty etukäteen huolehtimaan salamurhasta kuusi saksalaista radistia. Vartanjanin ja hänen ryhmänsä onnistui selvittää, missä kommandoyksikkö piileksi. Siitä alkaen Neuvostoliiton ja Britannian tiedustelu kaappasivat radioviestit Berliiniin. Erään saksalaisen onnistui kuitenkin lähettää salakielinen viesti "meitä tarkkaillaan". Operaatio epäonnistui eikä Skorzeny lähtenyt Teheraniin.


title: Gevork Vartanjan

text: Vartanjanille myönnettiin Neuvostoliiton sankarin mitali. Hän tapasi Churchillin tyttärentyttären Celia Sandysin ja sai kiitokset liittoutuneille tekemästään merkittävästä palveluksesta. Vartanjan haastateltiin useita kertoja. Eräässä haastattelussa selvisi, että Vartanjanin henkilöllisyys pidettiin salassa vuoteen 2000, jolloin hän sai vihdoin täyden ansion salamurhajuonen estämisestä. Hän sanoo, että heillä oli salassapysymisessä onnea, koska he eivät kohdanneet pettureita..


title: Gevork Vartanjan

text: Vartanjan työskenteli eri operaatioissa paljolti puolisonsa Goar Vartanjanin kanssa. He avioituivat peitetehtävissä useita kertoja.


title: Alain Michel

text: Alain Michel (s. 30. elokuuta 1948) on ranskalainen jalkapallovalmentaja ja entinen maalivahti. Tammikuusta 2012 lähtien hän on toiminut algerialaisseura JSM Béjaïan päävalmentajana.


title: Alain Michel

text: Michelin maalivahtiura jäi varsin lyhyeksi, ja hän pelasi ainoastaan kolme vuotta amatööriseura Blois’n maalilla 1974–1977, kunnes siirtyi valmennustehtäviin. Hän aloitti uransa 1977 US Merin päävalmentajana ja toimi alasarjoissa pelanneen seuran valmentajana kuuden vuoden ajan. Meristä hän siirtyi Bourges Footballin peräsimeen ja nosti seuran Division 2:een kauden 1985–1986 päätteeksi. Visiitti jäi yhden kauden mittaiseksi, mutta Michel jatkoi tehtävässään ja johdatti seuran uudelleen nousuun kaudella 1989–1990. Toinen pesti kesti pidempään ja Michel valmensi Bourgesia Division 2:ssa kauden 1993–1994 loppuun asti.


title: Alain Michel

text: Bourgesista hän siirtyi kolmeksi kaudeksi CS Louhans-Cuiseaux’n peräsimeen ja nosti seuran kaudella 1994–1995 Division 2:een. Tämän jälkeen Michel jatkoi uraansa Grenoble Footissa, jossa hänen tavoitteenaan oli tehdä amatööriseurasta ammattilaisseura. Michelin johdolla seura nousi Nationaliin kaudella 1998–1999 ja sarjan mestarina Division 2:een 2000–2001. Kesällä 2001 Michelistä tuli AS Saint-Étiennen päävalmentaja, mutta pesti päättyi potkuihin jo lokakuussa.


title: Alain Michel

text: Joulukuussa 2001 Michel palasi Grenoblen peräsimeen. Menestysvalmentaja ei onnistunut pelastamaan seuraa putoamiselta takaisin Nationaliin kaudella 2002–2003. Michel jatkoi tästä huolimatta valmentajana, kunnes joutui jättämään seuran syyskuussa 2003. Kaudella 2005–2006 hän toimi FC Rouenin päävalmentajana.


title: Alain Michel

text: Syyskuussa 2008 Michel siirtyi valmentamaan Algeriaan MC Algerin joukkuetta. Hän johdatti seuran Algerian mestariksi kaudella 2009–2010 yhdentoista vuoden tauon jälkeen. Samana vuonna seura eteni myös Pohjois-Ranskan Mestarien liigan finaaliin, jossa se hävisi Club Africainille. Michel sai potkut seurasta maaliskuussa 2011.


title: Alain Michel

text: Heinäkuussa 2011 Michelistä tuli MC Oranin uusi päävalmentaja. Hän jätti tehtävänsä kuitenkin jo elokuussa.


title: Alain Michel

text: Tammikuussa 2012 Michel jatkoi valmennusuraansa JSM Béjaïan peräsimessä.


title: Salomonkallio

text: Salomonkallio on yksityinen, Salomonkallio Oy:n omistama ja ylläpitämä talviurheilu- ja golfkeskus Nakkilassa. Laskettelurinteitä ja hissejä on kolme. Rinteiden korkeusero on 32 metriä.


title: Salomonkallio

text: Golfkenttä on 18-reikäinen. Golftoiminta tapahtuu Nakkila Golf ry:n nimissä. Yhdistyksessä on noin 1600 jäsentä.


title: Olavi Virta Suuret tangot

text: Suuret tangot on suomalaisen Olavi Virran kokoelma-albumi vuodelta 1988.


title: Harry Lehto

text: Harry J. Lehto (s. 30. maaliskuuta 1958) on tähtitieteen professori Turun yliopistossa. Hän on erikoistunut muun muassa astrobiologiaan. Lehdon tutkimuskohteita ovat muun muassa mustat aukot, eksoplaneetat, magneettiset kaksoistähdet sekä elämän mahdollisuus Marsissa ja Titanissa. Lehto kuuluu Tuorlan observatorion henkilökuntaan.


title: Harry Lehto

text: Lehto suoritti filosofian kandidaatin tutkinnon tähtitieteestä Turun yliopistossa vuonna 1982 ja väitteli tohtoriksi Virginian yliopistossa vuonna 1989.


title: Harry Lehto

text: Harry Lehto on naimisissa kasvivirologi ja astrobiologi Kirsi Lehdon kanssa, joka myös työskentelee Turun yliopistossa. He ovat olleet naimisissa vuodesta 1984, ja heillä on kaksi lasta. Harry Lehto harrastaa muun muassa luontoa ja valokuvausta.


title: Požarevac

text: Požarevac (, , ) on kaupunki Serbiassa. Se on Braničevon hallintopiirin pääkaupunki. Vuonna 2011 siellä oli 4261 697 asukasta.


title: Požarevac

text: Kaupungissa allekirjoitettiin Passarowitzin rauha Osmanien valtakunnan sekä Habsburgin Itävallan ja Venetsian välillä 1718.


title: Požarevac

text: Slobodan Milošević oli kotisin Požarevacista. Hänet haudattiin kaupunkiin 18. maaliskuuta 2006.


title: Čačak

text: Čačak () on kaupunki Serbian keskiosassa. Se on Moravican aluepiirin (okrug) pääkaupunki. Vuonna 2011 kaupungin väkiluku oli 72 148.


title: Epidendroideae

text: Epidendroideae on kämmekkäkasvien viidestä alaheimosta suurin.


title: Epidendroideae

text: Epidendroideae-alaheimoon kuuluu 650 sukua ja 18 000 lajia eli suurin osa kaikista tunnetuista kämmekkäkasvilajeista. Sen lajeja kasvaa lähes koko maailmassa lukuun ottamatta pohjoisia ja eteläisiä napa-alueita, Afrikan, Arabian ja Australian kuivia aavikkoalueita ja Patagoniaa. Suurimmat suvut lajimäärineen:


title: Suojelu

text: Suojelu voi tarkoittaa ainakin seuraavia:


title: Summer City

text: Summer City on vuonna 1977 ensi-iltansa saanut australialainen trilleri, jonka on ohjannut Christopher Fraser. Elokuvan pääosia esittävät John Jarratt, Phillip Avalon, Steve Bisley, Mel Gibson, James Elliott, Debbie Forman, Abigail, Ward ”Pally” Austin, Judith Woodroffe ja Karen Williams. Elokuva oli Mel Gibsonin ensimmäinen.


title: Resultantti

text: Resultantti on voima, joka yksinään vaikuttaisi kappaleen liiketilaan samoin kuin kaksi tai useampi siihen vaikuttavaa voimaa yhdessä.


title: Resultantti

text: Kappaleen siirtoliikkeeseen vaikuttavien voimien resultantti saadaan laskemalla siihen vaikuttavat voimat yhteen vektorilaskennan sääntöjen mukaisesti. Tällainen voima vaikuttaisi kappaleen etenemisliikkeeseen samoin kuin eri voimat yhdessä vaikuttavat. Sen sijaan kappaleen pyörimisliikkeeseen vaikuttavien voimien resultanttia määritettäessä on otettava huomioon, että voimat saattavat vaikuttaa kappaleen eri kohdissa. Tietyissä tapauksissa niiden yhteisvaikutus on sama, jonka yksi voima, resultantti, saisi aikaan vaikuttaessaan jossakin tietyssä pisteessä. Kaikissa tapauksissa voimien yhteisvaikutusta ei kuitenkaan voida kuvata tällaisella resultanttivoimalla.


title: Resultantti

text: Jos voimat vaikuttavat massapisteeseen tai kappaleeseen, jonka läpimitta on niin pieni, että sitä voidaan käytännössä pitää pistemäisenä, ne voivat ainoastaan muuttaa sen nopeutta. Tässä tapauksessa voimien resultantti on aina sama kuin niiden vektorisumma, koska pyörimisliikettä ei esiinny.


title: Resultantti

text: Jos kappaleen läpimitta ei ole merkityksettömän pieni, voimat voivat muuttaa, paitsi kappaleen liiketilaa, myös sen muotoa, esimerkiksi venyttää tai litistää sitä. Jos kyseessä kuitenkin on jäykkä kappale, jonka eri osien väliset etäisyydet ja näin ollen sen muoto eivät muutu, kappaleeseen vaikuttavat voimat voivat muuttaa sen kappaleen etenemisliikkeen nopeutta eli sen massakeskipisteen nopeutta taikka sen pyörimisliikkeen kulmanopeutta.


title: Resultantti

text: Voima on vektorisuure, mikä merkitsee, että sillä on suuruus ja suunta, ja sille käytetään yleensä merkintää formula_1. Graafisesti sitä kuvataan suunnatulla janalla: voiman suunta vastaa janan suuntaa, ja sen suuruus on suoraan verrannollinen janan pituuteen; on vain päätettävä, kuinka monta newtonia vastaa yhtä senttimetriä.


title: Resultantti

text: Vaikka vektorilaskenta kehitettiin varsinaisesti vasta 1700- ja 1800-luvulla, on väitetty, että suunnikassääntö voimien yhteenlaskemiseksi tunnettiin jo antiikin Kreikassa, ja joka tapauksessa sitä käyttivät Galilei ja Newton. Piirretään annetusta pisteestä alkamaan kaksi suunnattua janaa, jotka kuvaavat kappaleeseen vaikuttavia voimia, ja täydennetään kuvio suunnikkaaksi. Tällöin suunnikkaan lävistäjä kuvaa voimien vektorisummaa. Tämä on helppo käsittää intuitiivisesti: jos kokonaisvoiman formula_1 on kuvattava kahden voiman yhteistä vaikutusta kappaleeseen, sen suunnan on oltava lähempänä suuremman voiman suuntaa formula_3 , ja mikäli voimien suunnat ovat lähellä toisiaan, summavoiman on myös oltava suurempi kuin kumpikaan niistä erikseen. Että suunnikassääntö pitää tarkoin paikkansa, on sitä paitsi helposti osoitettavissa kokeellisesti. Resultantti voidaan likimääräisesti mitata diagrammista tai laskea tarkemmin trigonometrian avulla.


title: Resultantti

text: Paitsi suunnikassäännöllä, voidaan sama tulos saada yksinkertaisemmin myös siten, että toinen voimia kuvaavista janoista vain siirretään alkamaan toisen päästä kuten kuvassa oikealla kuten oikeanpuoleisessa kuvassa. Tällöin vektorien summaa vastaa jana, joka johtaa ensimmäisen janan alkupisteestä jälkimmäisen loppupisteeseen. Kaavioiden alareunassa olevat kuvat vastaavat tapausta, jolloin voimat ovat saman- tai vastakkaissuuntaisia: samansuuntaisten voimien suuruudet yksinkertaisesti lasketaan yhteen, vastakkaissuuntaisista voimista taas suuremmasta vähennetään pienempi.


title: Resultantti

text: Vektorien yhteenlaskulla saatu voima on sellainen, joka yksinään vaikuttaessaan antaisi kappaleelle saman kiihtyvyyden, jonka se saa kaikkien huomioon otettujen voimien vaikuttaessa siihen. Jos voimat vaikuttavat kappaleen eri kohdissa, voimat yhdessä vaikuttavat kappaleen massakeskipisteen liikkeeseen samoin kuin niiden vektorisumman suuruinen voima vaikuttaisi. Ne voivat kuitenkin vaikuttaa myös kappaleen pyörimisliikkeeseen, jolloin niiden vaikutuspisteet on myös otettava huomioon.


title: Resultantti

text: Kun voima vaikuttaa pieneen hiukkaseen, sen voidaan olettaa vaikuttaa vain yhdessä pisteessä, sillä hiukkasen tilavuus on merkityksettömän pieni. Hiukkanen on siis voiman vaikutuspiste. Silloin, kun voima vaikuttaa suurikokoiseen kappaleeseen, sen vaikutukset kappaleen pyörimisliikkeeseen riippuvat siitä, mihin kohtaan kappaleessa voima vaikuttaa. Voimien yhteisvaikutus voidaan määrittää seuraavilla tavoilla:Joka tapauksessa jäykän kappaleen liiketilan analysointi on aloitettava olettamalla voimien vaikuttavan vain tietyissä pisteissä. Graafisesti kappaleeseen vaikuttavaa voimaa voidaan kuvata janalla, joka alkaa tästä vaikutuspisteestä.


title: Resultantti

text: Oikealla kuvatussa esimerkissä jäykkään kappaleeseen vaikuttaa vain yksi voima formula_4 pisteessä H. Kappaleen massa on formula_5, ja sen massakeskipiste on C. Tällöin voima antaa kappaleelle, tarkemmin sanottuna sen massakeskipisteelle, kiihtyvyyden


title: Resultantti

text: mutta lisäksi kappale saa kulmakiihtyvyyden


title: Resultantti

text: Jälkimmäisessä yhtälössä formula_8 on voiman momentti, kun taas formula_9 on kappaleen hitausmomentti. Voiman formula_4 momentti on vektorisuure, joka on määritettävä jonkin annetun pisteen suhteen seuraavasti:


title: Resultantti

text: tai sen suuruus voidaan määrittää myös seuraavasti:


title: Resultantti

text: Tässä vektori formula_13 on voiman vaikutuspisteen paikkavektori, kun origona on se piste, jonka suhteen momentti määritetään, usein (myös tässä esimerkissä) kappaleen massakeskipiste. Oheisessa kuviossa tämä paikkavektori on piirretty kappaleen keskipisteestä voiman vaikutuspisteeseen. Jana formula_14 taas on voiman vaikutussuoran etäisyys massakeskipisteessä. (Jos kyseessä olisi vipu, tämä vastaisi vipuvarren pituutta.) Kuten kuviosta voidaan päätellä, voiman momentti ei muutu, jos sen vaikutuspistettä siirretään sen "vaikutussuoraa" eli vaikutuspisteen kautta kulkevaa voiman suuntaista suoraa pitkin, joka oheisessa kuviossa on merkitty mustalla katkoviivalla. Täsmällisemmin tämä voidaan osoittaa vektorien ristitulon ominaisuuksien vaulla, ja se osoittaa, että voiman vaikutus kappaleen pyörimisliikkeeseen riippuu vain sen vaikutussuoran sijainnista, ei siitä, missä vaikutussuoran pisteessä voima vaikuttaa.


title: Resultantti

text: Momenttivektori on kohtisuorassa voiman ja vektorin formula_13 määräämää tasoa vastaan, ja tässä esimerkissä se osoittaa kohti katsojaa. Myös kulmakiihtyvyysvektorin suunta on sama. Oikean käden säännön mukaisesti tällaisen vektorin suunta kohti katsojaa vastaa kiertoliikettä vastapäivään, suunta poispäin katsojasta taas kiertoliikettä myötäpäivään.


title: Resultantti

text: Kappaleen hitausmomentti formula_9 on laskettava akselin suhteen, joka kulkee sen massakeskipisteen kautta ja on momentin suuntainen. Jos kappale on tasapaksu homogeeninen levy, kuten kuvion esimerkissä, sen hitausmomentti on formula_17 . Jos sen massa on 0,5 kg ja säde 0,8 m, hitausmomentti on siis 0,16 kgm. Jos siihen vaikuttava voima on 2 N ja vaikutussuoran etäisyys massakeskipisteestä (vipuvarsi) 0,6 m, on voiman momentti 1,2 Nm. Se antaa kappaleelle kulmakiihtyvyyden formula_18 ja sen massakeskipisteelle lineaarisen kiihtyvyyden a = F/m = 4 m/s.


title: Resultantti

text: Resultanttivoima on voima, jolla kaikki kappaleeseen vaikuttavat voimat voidaan ajatella korvattaviksi. Kun se voidaan määrittää, se tehdään seuraavien kahden vaiheen kautta:


title: Resultantti

text: missä formula_20 on se kokonaisvoima, josta saadaan resultanttivoima, kun sille löydetään oikea vaikutuspiste ja sen paikkavektori formula_21. Tässä kappaleeseen vaikuttavia eri voimia on merkitty formula_22 ja niiden vaikutuspisteitä formula_23 . Kaikki momentit lasketaan saman, mielivaltaisesti valitun pisteen suhteen.


title: Resultantti

text: Kaikissa tapauksissa tästä yhtälöstä ei voi ratkaista paikkavektoria formula_21. Sellaisissa tapauksissa ei resultanttivoimaa voida määrittää, toisin sanoen ei voi olla sellaista yhteen pisteeseen vaikuttaavaa sellaista voimaa, joka yksinään vaikuttaisi kappaleen liiketilaan samoin kuin siihen vaikuttavat eri voimat. Silloinkaan kun formula_21 voidaan laskea, se ei ole yksikäsitteinen, sillä voiman vaikutuspistettä voidaan vapaasti siirtää sen vaikutussuoraa pitkin.


title: Resultantti

text: Oheisista kaavioista käy ilmi, miten resultanttivoiman vaikutussuora voidaan graafisesti määrittää, kun kaikkien voimien vaikutussuorat ovat samassa tasossa.Vaikutussuorien leikkauspisteenä määritetty resultanttivoiman vaikutuspiste saattaa olla myös kappaleen ulkopuolella. Tällaisissa tapauksissa se voidaan usein ajatella siirrettäväksi vaikutussuoraansa pitkin kappaleen sisäpuolelle. Toisinaan tämä ei kuitenkaan ole mahdollista, sillä vaikutussuora ei kulje kappaleen läpi. Näin saattaa tapahtua esimerkiksi, jos kappale on renkaan muotoinen ja vaikutussuora kulkee sen keskellä olevan reiän kautta. Tällaisissa tapauksissa ei voimasysteemiä voida korvata yhdellä voimalla.


title: Resultantti

text: Kun voimat ovat yhdensuuntaisia, voidaan valita jokin niitä vastaan kohtisuora taso, johon vaikutuspisteet sijoitetaan. Jos voimia on vain kaksi, "F" ja "F", voidaan koordinaatisto valita niin, että nämä molemmat ovat x-akselilla, pisteissä "x" ja "x". Tällöin voimien resultantin vaikutuspiste on


title: Resultantti

text: Tämä lauseke pätee myös, jos voimat ovat vastakkaissuuntaisia. Tällöin on kuitenkin jompikumpi voimista ajateltava negatiiviseksi. Jos vastakkaissuuntaiset voimat kuitenkin ovat itseisarvoltaan yhtä suuria, ei näin voida menetellä, koska lausekkeen nimittäjä saa arvon nolla. Tällöin on kyseessä voimapari, jolle ei voida määrittää resultanttia.


title: Resultantti

text: Jos voimien vaikutussuorat eivät leikkaa toisiaan eivätkä ole yhdensuuntaisia, toisin sanoen ne eivät ole samassa tasossa, voimien yhteisvaikutusta ei myöskään yleensä voida ollenkaan kuvata yhdellä resultantanttivoimalla.


title: Resultantti

text: Vaikka resultanttivoimaa ei kaikissa tapauksissa voida määrittää, jäykkään kappaleeseen vaikuttavat voimat voidaan aina ajatella korvattavaksi yhdellä voimalla sekä yhdellä "puhtaalla" momentilla. Tällöin tämä voima saadaan vektorien yhteenlaskuna, mutta momentin laskemiseksi tämä summavoima on sijoitettava tietylle vaikutussuoralle. Tämä vaikutussuora voidaan valita mielivaltaisesti, mutta "puhdas" momentti riippuu sen vaikutuksesta. Jos on mahdollista valita sellainen vaikutussuora, että tästä aiheutuva ylimääräinen momentti tulee nollaksi, voimat voidaan ajatella korvattavaksi resultanttivoimalla, joka saadaan voimavektorien summana.


title: Resultantti

text: Vaikka resultanttivoimaa ei voida määrittää läheskään kaikille voimasysteemeille, se on käsitteellisesti merkittävä ja myös monissa käytännön sovelluksissa käyttökelpoinen käsite. Kun voimat voidaan korvata yhdellä resultanttivoimalla, kuten on laita monissa tasomaisissa systeemeissä, tämä yksinkertaistaa suuresti käytännön laskuja. Toisaalta resultantin käsite on osoitus siitä, että voimien yhteisvaikutusta ei aina voida kuvata yksinkertaisesti laskemalla ne vektoreina yhteen, sillä ne eivät välttämättä vaikuta samassa pisteessä.


title: Tyttö Harlemista

text: Tyttö Harlemista (engl. "Hollow Image") on vuonna 1979 julkaistu draama/televisioelokuva. Elokuvan pääosia esittävät Robert Hooks, S. Pearl Sharp, Dick Anthony Williams, Hattie Winston, Morgan Freeman, Anna Maria Horsford, Samuel E. Wright, Minnie Gentry, Laurie Chock, Ted Beniades, Lea Scott, Arthur French ja Pat McNamara. Elokuvan on ohjannut Marvin J. Chomsky.


title: Kauniaisten laskettelurinne

text: Kauniaisten laskettelurinne, tunnetaan myös nimellä "Granin mäki" (), on laskettelurinne Kauniaisten kaupungissa.


title: Kauniaisten laskettelurinne

text: Laskettelurinne on Suomen vanhin laskettelurinne, jonka laskettelutoiminta aloitettiin 14. tammikuuta 1934. Mäki on 48 metriä korkea. Ensimmäinen hiihtohissi otettiin käyttöön vuonna 1951 ja se oli silloin Suomen toinen hiihtohissi. Nykyinen kapulahissi on otettu käyttöön vuonna 2006.


title: Kauniaisten laskettelurinne

text: Fjällskidarklubben-37-seura järjesti pujottelun suomenmestaruuskisat Granibackenissa 18. tammikuuta 1943. Grankulla IFK aloitti laskettelutoiminnan 1946.


title: Kauniaisten laskettelurinne

text: Grankulla IFK:n lasketteluosasto, GrIFK Alpine, vastaa laskettelurinteen toiminnasta kun taas Kauniaisten kaupunki omistaa rinteen. Lasketteluseura on Suomen suurin noin 1 000 jäsenellä ja hiihtokouluun osallistuu noin 900 4–12-vuotiasta oppilasta. GrIFK Alpine on ollut Suomen paras lasketteluseura vuosina 2000–2008. Marcus Sandell on seuran tunnetuin alppihiihtäjä.


title: First-person view (radio-ohjaus)

text: FPV (First-person view) tarkoittaa radio-ohjattavan pienoismallin ohjaustapaa, jossa ohjaaja ohjaa laitetta kuskin tai lentäjän näkökulmasta. FPV -toimintaa varten tarvitaan kamera ohjattavan laitteen kyytiin, videolinkki laitteen ja maa-aseman välille, sekä tapa toistaa kuvaa pilotille ja mahdollisille katsojille.


title: Velluanjoki

text: Velluanjoki on noin kymmenen kilometrin pituinen joki Uudessakaupungissa Varsinais-Suomessa. Velluanjoki on Vakka-Suomen alueen joista pienin ja sen pudotuskorkeus on 5,7 metriä. Joki saa alkunsa Laitilan suoalueilta ja laskee Saaristomereen Lautvesi-nimisen merenlahden kohdalla.


title: Velluanjoki

text: Velluanjoen valuma-alueen koko on 149 km² ja sen järvisyys on 2,8 %, metsäisyys 73 % ja peltojen osuus 19 %. Turvemaata ei valuma-alueeseen kuulu. Valuma-alueen suurimmat järvet ovat Laitilassa sijaitseva 100 hehtaarin Vallijärvi ja 57 hehtaarin Pehtjärvi. Valuma-alueeseen ei kuulu säännösteltyjä järviä. Valuma-alueen korkeus on suurimmaksi osaksi alle 30 metriä merenpinnasta, mutta valuma-alueen koillisosassa maa nousee yli 40 metriin. Korkein kohta 56 metriä sijaitsee Tulejärven lähellä. Velluanjoen valuma-alueen tunnus on 82.068.


title: Velluanjoki

text: Velluanjoen vesi on käyttökelpoisuudeltaan tyydyttävä ja joella ei ole merkittäviä pistekuormittajia.


title: Muhammad Qamar Ibrahim

text: Muhammad Qamar Ibrahim (s. 14. tammikuuta 1968 Karachi) on pakistanilainen entinen maahockeypelaaja ja olympiamitalisti. Hän edusti seuratasolla karachilaista PIAa. Ibrahim on toiminut peliuransa jälkeen Pakistanin nuorten maajoukkueen valmentajana.


title: Muhammad Qamar Ibrahim

text: Ibrahim osallistui olympialaisiin kahdesti, vuosina 1988 ja 1992. Pakistan sijoittui Soulin kisoissa 1988 viidenneksi, ja Ibrahim teki pelaamissaan seitsemässä ottelussa kaksi maalia. Hän teki vuonna 1992 Barcelonassa maalin pronssiottelussa, jossa Pakistan kaatoi Alankomaat maalein 4–3.


title: Kitron pesäpallostadion

text: Kitron pesäpallostadion on Alajärven kaupungissa sijaitseva pesäpallostadion, joka on valmistunut vuonna 1990. Kitron Stadion toimii Superpesis-seura Alajärven Ankkureiden kotikenttänä. Stadionin katsojakapasiteetti on 4000 katsojaa.


title: Kitron pesäpallostadion

text: Stadionin hiekkatekonurmi vaihdettiin kesällä 2012, Ankkurien noustua edellisenä keväänä takaisin korkeimmalle sarjatasolle Superpesikseen.


title: Mikrokosmos (sarjakuva)

text: Mikrokosmos on strippisarjakuva, joka on ilmestynyt "Ylioppilaslehdessä" 1998–2000. Sen päähenkilöt ovat Hilja-Inkeri ja hänen ystävänsä Pjotr. Näsäviisas Hilja-Inkeri kyseenalaistaa aikuisten maailman käytäntöjä. Sarjakuvat on käsikirjoittanut Jenni Janatuinen, piirtänyt Petteri Tikkanen ja värittänyt sekä tekstannut Hans Nissen. Sarjan kokoelma-albumi ilmestyi 2005 Tammen kustantamana.


Taitoluistelun maailmanmestaruuskilpailut 1901 olivat Ruotsin Tukholmassa Pohjoismaisten kisojen yhteydessä 10. - 11. helmikuuta käydyt taitoluistelun maailmanmestaruuskilpailut. Kilpailuun osallistui vain kaksi miestä, naisten kilpailuja ei ollut ohjelmassa. Ruotsin Ulrich Salchow voitti kisoissa ensimmäisen kaikkiaan kymmenestä maailmanmestaruudestaan. Kilpailijat olivat erittäin tasaisia. Tuomareista Adams, Pettersson ja Westergren sijoittivat Salchowin ensimmäiseksi, kolme muuta vastaavasti Fuchsin. Salchow vei mestaruuden paremmilla pisteillään.


title: Taitoluistelun maailmanmestaruuskilpailut 1901

text: Kisat oli tarkoitus alun perin järjestää Lontoossa, mutta kuningatar Viktorian kuoleman johdosta ne siirettiin Tukholmaan.


text: Tuomaristo


title: Mirwais Ahmadzaï

text: Mirwais Ahmadzaï (syntynyt 1960) on sveitsiläissyntyinen sanoittaja, säveltäjä ja tuottaja. Hänen äitinsä on italialainen ja isänsä afganistanilainen. Hän on johtava ranskalaistyylisen progressiivinen housen käyttäjä. 1980-luvulla Ahmadzaï oli Taxi Girl -yhtyeen jäsen. 1990-luvun lopulla hän lähetti demon Madonnan omalle levy-yhtiölle, Maverick Recordsille. Madonna päätti ottaa Ahmadzaïn tuottamaan ja kirjoittamaan kappaleita tulevalle albumilleen "Music" (2000). Siitä tuli valtava menestys, ja se sai ehdokkuuksia ja palkintoja. Kolmea vuotta myöhemmin ilmestyi "American Life", joka oli pääasiassa vain Ahmadzaïn ja Madonnan yhteistyötä. Se ei kuitenkaan saavuttanut samanlaista menestystä johtuen sen ankarasta politisoivasta teemasta. Vuonna 2005 julkaistiin Madonnan kymmenes studioalbumi, "Confessions on a Dance Floor", jonka tekemisessä Ahmadzaï oli myös mukana, joskin huomattavan paljon pienemmässä roolissa kuin edeltävillä albumeilla.


title: Mirwais Ahmadzaï

text: Ahmadzaï on tehnyt myös omaa soolouraansa. 1990 julkaistiin hänen oma albuminsa, "Mirwais", joka piti sisällään yhdeksän kappaletta ranskaksi. 1999 hän teki sopimuksen Naïve Recordsin kanssa ja julkaisi singlen ”Disco Science”. Kappale oli menestyksekäs erityisesti klubeilla, ja sitä käytettiin myöhemmin Guy Ritchien elokuvan "Snatch – hävyttömät" soundtrackilla. Vuonna 2000 julkaistiin Ahmadzaïn toinen studioalbumi, "Production", joka sisälsi myös Madonnan kanssa yhteistyönä tehdyn singlen ”Paradise (Not for Me)”. Myöhemmin Ahmadzaï on toiminut eri artistien laulunkirjoittana ja tuottajana.


title: Birutė

text: Birutė oli tarinan mukaan 1300-luvulla eläneen Liettuan suuriruhtinas Kęstutisin vaimo. Hänen elämästään ei tiedetä paljoa ja siihen on liitetty legendoja. Hänen on sanottu olleen myöhemmin hallinneen Vytautas Suuren äiti. Birutė oli tärkeämpi varsinaisesti vasta kuolemansa jälkeen, jolloin hänen kuolinpaikkaansa Palangassa, niin sanottuun Birutėn kukkulaan, liitettiin pakanallisia palvontamenoja. Kansallisromantikot omaksuivat Birutėn tarinan 1800-luvulla muuallakin Liettuassa voimakkaasti.


title: Birutė

text: Birutėn tarina on kirjattu esimerkiksi niin sanottuihin Liettuan kronikoihin, jotka kirjoitettiin Liettuan suuriruhtinaskunnan aikana. Tarinan mukaan Birutė syntyi lähellä Palangaa Itämeren rannikolla. Hän oli pakanapapitar ja oli siksi vannonut naimattomuutta.


title: Birutė

text: Birutėn tarinan tunnetuin osa liittyy hänen ja Kęstutisin tapaamiseen. Kęstutis liikkui Palangan seudulla, jossa hän tapasi Birutėn ja rakastui. Hän pyysi Birutėa mukaansa, johon tämä ei suostunut naimattomuusvalansa takia. Kęstutis ryösti kuitenkin Birutėn mukaansa Trakaihin, jossa hän järjesti heille hääpidot. Vuonna 1350 parille syntyi ensimmäinen poika Vytautas. Myöhemmin he saivat vielä kaksi poikaa ja kolme tytärtä. Birutė oli ilmeisesti vasta Kęstutisin toinen vaimo, sillä tällä oli jo ennestään vanhempia lapsia.


title: Birutė

text: Kęstutis hallitsi Liettuaa varsinaisen suuriruhtinas Algirdasin ohella, ja jälkimmäisen kuoltua vuonna 1377 valtaan nousi hänen poikansa ja kristillistämistä kannattanut Jogaila. Pakanallisuutta kannattanut Kęstutis kaappasi vallan vuonna 1381, mutta Jogaila kaappasi vallan takaisin seuraavana vuonna ja vangitsi Kęstutisin ja tämän pojan Vytautasin. Kęstutis kuoli vähän vangitsemisensa jälkeen. Vytautasin onnistui puolestaan karata Saksalaisen ritarikunnan maille. Tällä välin Birutė oli puolestaan lähetetty turvaan sekasorron keskeltä Brastaan eli nykyiseen Brestiin, jossa hän myöhemmin kuoli. Eri lähteissä väitetään, että hänet surmattiin joko Jogailan käskystä tai että hän kuoli luonnollisesti noin vuonna 1389. Tarinan mukaan hänet haudattiin kukkulalle Palangan lähistölle.


title: Birutė

text: Birutėn hautauspaikasta tuli hänen kuolemansa jälkeen palvonnan kohde. 1500-luvulla elänyt puolanliettualainen historioija Maciej Stryjkowski kirjoitti paikallisten pitävän juhlia paikalla ja uskovan saavansa tästä onnea. Katolista kirkkoa menot alkoivat lopulta huolestuttaa, ja myöhemmin paikalle pystytettiin Neitsyt Marian patsas palvontamenojen ohjaamiseksi kirkon mielestä oikeaan suuntaan. 1800-luvulla liettualaiset kansallisromantikot hyödynsivät Birutėn tarinaa. Vuonna 1869 paikalle rakennettiin kappeli. Tarina on edelleen melko tunnettu Liettuassa.


title: Herneet

text: Herneet ("Pisum") on kasvisuku hernekasvien heimossa. Se sisältää noin kaksi lajia riippuen lajien rajaamisesta.


title: Herneet

text: Tunnetuin lajeista on herne ("Pisum sativum"), joka on kehittynyt kivikaudella Lähi-idän ja Välimeren alueella kasvaneesta villistä kantalajista. Herne on yksivuotinen itsepölytteinen ruoho, jota viljellään laajasti palkokasvina. Sillä on lukuisa määrä muunnoksia ja edelleen viljelylajikkeita.


title: Abdullah Mojtabavi

text: Sayed Abdullah Mojtabavi (4. tammikuuta 1925 Persia – 13. tammikuuta 2012) oli iranilainen vapaapainija ja olympiamitalisti.


title: Abdullah Mojtabavi

text: Mojtavabi voitti sarjan 73 kg olympiapronssia Helsingissä 1952. Lisäksi hän saavutti saman painoluokan MM-pronssia Helsingistä 1951 ja sarjan 67 EM-hopeaa Istanbulista 1949.


title: Abdullah Mojtabavi

text: Mojtavabi kuoli 87-vuotiaana 13. tammikuuta 2012.


title: Höyhenheinät

text: Höyhenheinät ("Stipa") on laaja monivuotisten, kaksineuvoisten heinäkasvien suku. Näitä kasvaa villeinä yleensä aroilla.


title: Höyhenheinät

text: Espartohöyhenheinä eli espartoheinä (eli alfaheinä, halfaheinä) ("Stipa tenacissima") on monikäyttöinen. Se kasvaa Välimeren maissa, varsinkin Espanjan ja Algerian aroilla, ja sen lehtiä käytetään punontatöihin ja paperin valmistukseen.


title: Höyhenheinät

text: Monia "Stipa"-suvun kasveja käytetään puutarhoissa koristekasveina, esimerkiksi hentohöyhenheinää ("Stipa tenuissima" 'Pony Tails').


title: Patrick Bell

text: Patrick Bell (12. toukokuu 1799 – 22. Huhtikuu 1869) oli Skotlannin kirkon kappalainen ja keksijä.


title: Patrick Bell

text: Bell syntyi Auchterhousen maaseutupitäjässä Skotlannin Angusissa maanviljelijäperheeseen. Myöhemmin Bell valitsi uskonnon opiskelun St Andrewsin yliopistossa. Hän toimi Carmyllien seurakunnan kappalaisena vuodesta 1843 kuolemaansa saakka.


title: Patrick Bell

text: Bell keksi niittokoneen työskennellessään isänsä tilalla. Hänen kiinnostuksensa koneisiin sai hänet kehittämään hevoskäyttöistä niittokonetta sadonkorjuun nopeuttamiseksi. Vuonna 1828 hänen niittokonetta käytettiin menestyksellä niin isän tilalla kuin naapuritiloilla.


title: Patrick Bell

text: Tässä niittokoneessa oli pyörivä 12 siiven rulla, joka työnsi korret leikkuuterään, joka oli tehty kolmion muotoisista kiinteitä teriä vasten edestakaisin liikkuvista teristä. Hihnakuljetin siirsi katkaistut varret koneen viereen aumaksi. Kaksipyöräistä konetta työnsi kaksi vetojuhtaa.


title: Patrick Bell

text: Bell ei koskaan hakenut patenttia niittokoneelleen. Jumalalle omistautuneena hän katsoi, että hänen keksintönsä tulisi hyödyttää koko ihmiskuntaa. Tämän vuoksi hän ei yrittänyt tavoitella taloudellista etua koneensa menestyksestä maailmalla.


title: Patrick Bell

text: Toukokuun 3. 1831, Yhdysvalloissa myönnettiin patentti William Manningille oleellisesti samaa rakennetta käyttävästä niittokoneesta. Joulukuun 31, 1883 samankaltainen leikkuukonepatentin sai Obed Hussey. Ravistavan leikkuukoneen patentoi Cyrus McCormick kesäkuun 21 vuonna 1834. MCCormick veljineen rakensivat koneita suuria määriä konetta ja kehittivät International Harvester Company kutsutun yrityksen.


title: Juntti

text: Juntti on suomenkielinen sukunimi. Tunnettuja nimenkantajia ovat:


title: Alnaši

text: Alnaši (, ) on kylä ja maalaiskunta Udmurtiassa Venäjällä. Se sijaitsee Toiman sivujoen Alnaškan varrella 128 kilometriä Iževskistä lounaaseen. Kylä on Alnašin piirin keskus. Asukkaita on 6 300 henkeä (vuonna 2002).


title: Alnaši

text: Kylä on perustettu 1600-luvulla. Sen asukkaat ovat etupäässä udmurtteja, venäläisiä, tataareja ja mareja.


title: Alnaši

text: Alnašin kautta kulkee Iževskin, Možgan ja Jelabugan välinen maantie. Tärkein elinkeino on maatalous. Lisäksi on rakennus- ja elintarviketeollisuutta. Kylässä on koulu, taidekoulu, lasten luomistyön keskus, kulttuuritalo, kirjastoja, kotiseutu- ja taidemuseot sekä piirisairaala. Nähtävyyksiin kuuluvat Ašaĺči Okin ja Gennadi Krasilnikovin kotimuseot.


title: Kolarin kirkko

text: Kolarin kirkko on kirkko Kolarin kylässä Kolarissa. Se on valmistunut vuonna 1965, sen suunnittelija on arkkitehti Veikko Larkas. Ulkomuodoltaan kirkko muistuttaa kotaa. Kirkossa on tilaa noin 400 hengelle. Vuonna 1977 kirkkoon rakennettiin Kangasalan urkutehtaan valmistamat 15-äänikertaiset urut.


title: Kolarin kirkko

text: Kirkon alttaritaulun on maalannut taiteilija Urpo Wainio vuonna 1965. Alttaritaulu "Jeesus vierailee kolarilaisessa kodissa" (325x108 cm öljymaalaus) lienee taiteilijan ainoa alttaritaulu, hänen muut kirkkotaideteoksensa ovat lasimaalauksia.


title: Kolarin kirkko

text: Kirkon vierelle rakennettiin vuonna 1983 seurakuntakoti- ja virastorakennus. Vanha Kolarinsaaren kirkko on kirkonkylän pohjoispuolella Kolarinsaaressa.


title: Grahovo

text: Grahovo (, tai Грак, "Grak") on kylä ja maalaiskunta Udmurtiassa Venäjällä. Se sijaitsee Umjakin sivujoen Adamkan varrella 164 kilometriä Iževskistä lounaaseen. Kylä on Grahovon piirin keskus. Asukkaita on 3 400 henkeä (vuonna 2002).


title: Grahovo

text: Kylä on perustettu vuonna 1813. Sen asukkaat ovat etupäässä venäläisiä, udmurtteja, mareja ja tataareja.


title: Grahovo

text: Grahovosta on maantieyhteydet Alnašiin, Kizneriin ja Možgaan. Siellä toimii elintarviketeollisuutta, tiilitehdas ja puunjalostuslaitos. Osa asukkaista työskentelee maataloudessa. Kylässä on keskikoulu, ammattikoulu, kulttuuritalo, kaksi kirjastoa ja piirisairaala.


title: Malaja Purga

text: Malaja Purga (, ) on kylä ja maalaiskunta Udmurtiassa Venäjällä. Se sijaitsee 37 kilometriä Iževskistä lounaaseen. Kylä on Malaja Purgan piirin keskus. Asukkaita on 6 900 henkeä (vuonna 2002).


title: Malaja Purga

text: Kylä on perustettu Kazanin kaanikunnan valloituksen aikaan 1500-luvun puolivälissä. Sen asukkaat ovat etupäässä udmurtteja, venäläisiä, tataareja ja mareja.


title: Malaja Purga

text: Malaja Purgan kautta kulkee Iževskin ja Možgan välinen maantie. Lähistöllä sijaitsee Agryzin rautatieasema. Kylässä toimii elintarviketeollisuutta sekä maatalouden ja öljyntuotannon tukipalveluja. Siellä on kaksi keskikoulua, lasten luomistyön keskus, musiikkikoulu, kirjasto ja piirisairaala.


title: Joensuun Seulaset

text: Joensuun Seulaset on Joensuun alueella toimiva Ursan jäsenyhdistys, jonka tavoitteena on edistää alueensa tähtitieteen harrastusta. Yhdistyksen tarkoituksena on edistää ja tukea tähtitieteen harrastamista, ylläpitää tähtiharrastustoimintaa, järjestää kokouksia, esitelmiä ja tähtinäytöksiä sekä toimia harrastajien yhdyssiteenä.


title: Joensuun Seulaset

text:
Seulaset Ry. ylläpitää Jakokosken Tähtikallion observatoriota.
Observatoriolla järjestetään sään salliessa yleisönäytäntöjä. Lisätietoja yhdistyksen sivulla.


title: Šarkan

text: Šarkan ( ja ) on kylä Udmurtiassa Venäjällä. Se sijaitsee Sivan sivujoen Šarkanin varrella 88 kilometriä Iževskistä koilliseen. Kylä on Šarkanin piirin keskus. Asukkaita on 6 600 henkeä (vuonna 2002).


title: Šarkan

text: Kylä mainitaan ensimmäisen kerran vuonna 1678. 1800-luvun puolivälissä sinne perustettiin rautatehdas, joka lakkautettiin vuonna 1950. Asukkaat ovat etupäässä udmurtteja ja venäläisiä.


title: Šarkan

text: Šarkanista on maantieyhteydet Iževskiin Votkinskin ja Jakšur-Bodjan kautta. Siellä toimii trikootehdas, pellavankäsittelylaitos, meijeri, leipomo ja puunjalostuslaitos. Kylässä on keskikoulu, lasten luomistyön keskus, musiikkikoulu, ammattikoulu, kulttuuritalo, kirjastoja ja piirisairaala.


title: Šarkan

text: Maastohiihtäjä Maksim Vylegžanin on syntynyt Šarkanissa.


title: Šarkan

text: Vuodesta 2003 lähtien on kerrottu, että pakkasukon udmurtialainen vastine, "Tol Babai" () asuu Šarkanissa. Pakkasukon Lumitytön tapaan Tol Babailla on apunaan nuori neito tai tyttö. Kylään on rakennettu pieni tapahtumapuisto Tol Babain luona vierailua varten ja esimerkiksi koululaisryhmille markkinoidaan päivän teemaohjelmaa perinneruokailuineen. Vierailut ovat erityisen suosittuja joulu- ja tammikuussa.


title: Vavož

text: Vavož ( ja ) on kylä ja maalaiskunta Udmurtiassa Venäjällä. Se sijaitsee Valan sivujoen Uvan rannalla 133 kilometriä Iževskistä länteen. Kylä on Vavožin piirin keskus. Asukkaita on 5 600 henkeä (vuonna 2002).


title: Vavož

text: Kylä on perustettu vuonna 1716. Sen asukkaat ovat etupäässä udmurtteja ja venäläisiä.


title: Vavož

text: Vavožista on maantieyhteydet Iževskiin ja Možgaan. Vavožin rautatieasemalle on matkaa 12 kilometriä. Tärkeimmät elinkeinot ovat maatalous ja metsäteollisuus. Kylässä on keskikoulu, kaksi kirjastoa ja piirisairaala.


title: Jarin piiri

text: Jarin piiri (; ) on kunnallishallintoalue Udmurtian tasavallassa Venäjällä. Vuonna 1929 perustetun piirin pinta-ala on 1524,3 neliökilometriä. Asukkaita on 15 300 henkeä (vuonna 2010).


title: Jarin piiri

text: Jarin piiri sijaitsee Udmurtian luoteisosassa. Se rajoittuu idässä Glazovin ja etelässä Jukamenskojen piireihin sekä lännessä ja pohjoisessa Kirovin alueeseen. Pinta-alasta 35 % on metsää. Seudun jokia ovat Vjatka, Tšeptsa, Lekma, Tum, Pudemka, Moja, Tšura ja Sada. Hyötykaivannaisiin kuuluu savi.


title: Jarin piiri

text: Piiriin kuuluu Jarin kaupunkikunta ja 9 maalaiskuntaa: Barmašur, Batšumovo, Dizmino, Jelovo, Pudem, Tum, Ukan, Vortsa ja Zjuino. Hallinnollinen keskus on Jarin kaupunkimainen taajama.


title: Jarin piiri

text: Asukkaista 68,5 % on udmurtteja, 29,0 % venäläisiä ja 1,0 % tataareja. Kaupunkiväestön osuus on 43,1 %.


title: Jarin piiri

text: Piirin kautta kulkee Kirovin ja Permin välinen rautatie, josta Jarissa haarautuu sivurata Pudemin kautta Lesnajaan. Glazoviin on maantieyhteys. Pudemissa on metallitehdas, Jarissa pellavanjalostuslaitos, metsäteollisuuspiiri, tiilitehdas, leipomo ja meijeri. Maatalous on keskittynyt maidon ja lihan tuotantoon sekä viljan, pellavan, perunan ja rehukasvien viljelyyn.


title: Jarin piiri

text: Paikallislehtenä ilmestyy "Selskaja pravda".


title: Petőfin silta

text: Petőfin silta on Tonavan yli kulkeva silta Budapestissa. Se yhdistää toisiinsa Boráros térin Pestin puolella ja Goldmann György térin Budan puolella. Boráros tér on Pestin Suuren kehäkadun eteläinen päätepiste, ja sieltä lähtevät paikallisjunat Csepelsaarelle. Sillan Budan-puoleisen pään lähellä on Budapestin tekniikan ja taloustieteiden yliopisto.


title: Petőfin silta

text: Petőfin silta oli alun perin nimetty valtionhoitaja Miklós Horthyn mukaan. Sillan on suunnitellut Pál Álgyay Hubert. Sen suunnittelu aloitettiin vuonna 1933 ja se vihittiin käyttöön 12. syyskuuta 1937. Toisen maailmansodan loppuvaiheissa vetäytyvät saksalaiset räjäyttivät sillan 14. tammikuuta 1945. Puna-armeijan joukot rakensivat sen paikalle ensin väliaikaisen sillan, ja pysyvä silta rakennettiin uudestaan vuosina 1950–1952. Samalla se sai uuden nimen Unkarin kansallisrunoilijan Sándor Petőfin mukaan.


title: Petőfin silta

text: Petőfin silta on tyypiltään ristikkosilta. Toisin kuin monet muut Budapestin sillat, se on täysin koristelematon. Sillan rakennusaika oli Unkarissa taloudellisesti ja poliittisesti vaikeaa aikaa, joten sillan suunnittelussa käytännöllisyys oli ulkonäköä tärkeämpää. Sillalla on kaksi ajokaistaa kumpaankin suuntaan ja niiden välissä raitiotie.


title: M/S Lofoten

text: M/S Lofoten on norjalaisen Hurtigruten Group ASA -varustamon omistama Norjassa vuonna 1964 valmistunut matkustajalaiva. Se on nykyisin liikennöivän Hurtigruten-laivaston toiseksi vanhin alus.


title: M/S Lofoten

text: Alus tilattiin A/S Aker Mekaniska Verkstediltä Oslosta Norjasta. Sen köli laskettiin telakkanumerolla 547 ja alus laskettiin vesille 7. syyskuuta 1963 kumminaan Asbjörg Bergsmo. Alus luovutettiin 27. helmikuuta 1964 Stokmarknesiin Norjaan rekisteröidylle Vesteraalens Dampskibsselskap A/S:lle.


title: M/S Lofoten

text: Alus aloitti 5. maaliskuuta 1964 liikennöinnin osana Hurtigrutenia Bergenistä Kirkenesiin. Aluksen voimansiirto uusittiin 1980 Aalborgs Vaerftilla Ålborgissa Tanskassa. Se maalattiin uudestaan 1985. Tammikuussa 1988 yhtiö fuusioitui Narvikiin rekisteröidyn Ofotens Dampsskibsselskap A/S:n kanssa muodostaen Ofotens og Vesteraalens Dambsskibsselskap A/S:n, jonka kotipaikkana oli Narvik. Syyskuussa alus myytiin Finnmark Fylkesrederi & Ruteselskapille Hammerfestiin, mutta alus jatkoi liikennöintiä Hurtigrutenilla. Alus myytiin tammikuussa 1996 takaisin Ofotens og Vesteraalens Dampskibsselskapille.


title: M/S Lofoten

text: Alus oli modernisoitavana vuonna 2002 ja se palasi liikenteeseen 12. joulukuuta. Vuonna 2003 alus oli kesän risteily käytössä ja talven Hurtigrutenilla. Maaliskuussa 2006 alus rekisteröitiin Narvikiin rekisteröidylle Hurtigruten ASA:lle.


title: Jar

text: Jar ( ja ) on kaupunkimainen taajama ja kaupunkikunta Udmurtiassa Venäjällä. Se sijaitsee Vjatkan sivujoen Tšeptsan rannalla 225 kilometriä Iževskistä luoteeseen. Taajama on Jarin piirin keskus. Asukkaita on 6 600 henkeä (vuonna 2010).


title: Jar

text: Paikkakunta mainitaan ensimmäisen kerran vuonna 1836. Vuonna 1901 sen kautta rakennettiin rautatie. Vuonna 1938 Jar sai kaupunkimaisen taajaman statuksen.


title: Jar

text: Taajaman kautta kulkee Kirovin ja Permin välinen rautatie, josta haarautuu sivurata Pudemin kautta Lesnajaan. Glazoviin on maantieyhteys. Jarissa toimii metsäteollisuusyritys, pellavanjalostuslaitos, tiilitehdas, rakennusteollisuutta, meijeri ja leipomo. Siellä on musiikkikoulu, lasten luomistyön keskus, ammattikoulu, opettajaopisto, kulttuuritalo, kaksi kirjastoa ja piirisairaala.


title: M/S Trollfjord

text: M/S Trollfjord on norjalaisen Hurtigruten Group ASA -varustamon omistama laiva ja se on rakennettu vuonna 2002. Laiva on 135,75 metriä pitkä ja 21,5 metriä leveä. Aluksen nopeus on 15 solmua ja bruttovetoisuus 16 140. Sen matkustajakapasiteetti on 822 henkeä, ja vuodepaikkoja siinä on 646. Laivassa on tilaa 45 autolle.


title: Artturi Joulu – joulupukin poika

text: Artturi Joulu – joulupukin poika on yhdysvaltalais-englantilaisena yhteistyönä valmistunut animaatioelokuva vuodelta 2011. Elokuvan ohjasi Sarah Smith, ja suomi-dubbauksen ohjaajana toimi Antti L. J. Pääkkönen.


title: M/S Vesterålen

text: M/S Vesterålen on norjalaisen Hurtigruten Group ASA -varustamon omistama laiva ja se on rakennettu vuonna 1983. Laiva on 108 metriä pitkä ja 16,5 metriä leveä. Aluksen nopeus on 15 solmua ja bruttovetoisuus 6 261. Sen matkustajakapasiteetti on 510 henkeä, ja vuodepaikkoja siinä on 306. Laivassa on tilaa 35 autolle.


title: Jakšur-Bodjan piiri

text: Jakšur-Bodjan piiri (, ) on kunnallishallintoalue Udmurtian tasavallassa Venäjällä. Vuonna 1929 perustetun piirin pinta-ala on 1778,4 neliökilometriä. Asukkaita on 21 500 henkeä (vuonna 2010).


title: Jakšur-Bodjan piiri

text: Jakšur-Bodjan piiri sijaitsee Udmurtian keskiosassa. Se rajoittuu pohjoisessa Igran, idässä Šarkanin ja Votkinskin, etelässä Zavjalovon sekä lännessä Uvan ja Seltyn piireihin. Pinta-alasta noin 60 % on metsää. Tärkeimmät joet ovat Iž ja Votka. Hyötykaivannaisiin kuuluvat öljy, turve, mangaani, savi, kalkki ja hiekka.


title: Jakšur-Bodjan piiri

text: Piiriin kuuluu 12 maalaiskuntaa: Bolšije Ošvortsy, Jakšur, Jakšur-Bodja, Kekoran, Lynga, Mukši, Puškari, Selytška, Staryje Zjattsy, Tšernuška (keskuspaikka Novaja Tšernuška), Tšur ja Varavai. Hallinnollinen keskus on Jakšur-Bodjan kylä.


title: Jakšur-Bodjan piiri

text: Asukkaista 61,2 % on udmurtteja, 34,8 % venäläisiä ja 1,6 % tataareja . Kaupunkiväestöä ei ole.


title: Jakšur-Bodjan piiri

text: Piirin kautta kulkee Iževskin ja Pibanšurin välinen rautatie sekä Iževskistä Glazoviin johtava maantie, josta Jakšur-Bodjassa haarautuvat tiet Šarkaniin ja Votkinskiin. Seudulla tuotetaan öljyä, turvetta, puutavaraa ja rakennustarvikkeita. Maatalous on keskittynyt maidon ja lihan tuotantoon sekä viljan, perunan ja vihannesten viljelyyn.


title: Jakšur-Bodjan piiri

text: Paikallislehtenä ilmestyy "Rassvet" ja sen udmurtinkielinen liite "Ošmes".


title: M/S Nordkapp

text: M/S Nordkapp on norjalaisen Hurtigruten Group ASA -varustamon vuonna 1996 valmistunut matkustaja-alus. Sen pituus on 123,3 ja leveys 19,5 metriä. Aluksen nopeus on 15 solmua ja bruttovetoisuus 11 386 (GT). Sen matkustajakapasiteetti on 691 henkeä, ja vuodepaikkoja siinä on 481. Laivassa on tilaa 45 autolle.


title: M/S Nordkapp

text: Alus tilattiin Kvaerner Kleveniltä Ulsteinvikistä Norjasta. Sen köli laskettiin telakkanumerolla 265 ja alus laskettiin vesille 18. elokuuta 1995. Alus luovutettiin 23. maaliskuuta 1996 Narvikiin Norjaan rekisteröidylle Ofotens og Vesteraalens Dumbskibsselskap A/S:lle. Se kastettiin luovutuspäivänään kumminaan Norjan kuningatar Sonja.


title: M/S Nordkapp

text: Alus aloitti 2. huhtikuuta 1996 liikennöinnin Bergenin ja Kirkenesin välillä. Syksyllä 2005 alus teki risteilyn Itämerellä ennen lähtöään Chileen, josta se teki Antarktikselle suuntautuneita risteilyitä. Alus rekisteröitiin Hurtigruten Group ASA:lle.


title: M/S Nordkapp

text: Alus jatkoi uuden omistajan voimin samalla reitillä kuin aiemmin. Se lähti 1. lokakuuta Itämerelle, mistä se jälleen lähti Chileen Antarktikselle tehtäviä risteilyitä varten. Alus ajoi 31. tammikuuta 2007 karille Deceptionin edustalla. Se palasi toukokuussa Bergenin ja Kirkenesin väliselle reitille.


title: Jakšur-Bodja

text: Jakšur-Bodja (, ) on kylä ja maalaiskunta Udmurtiassa Venäjällä. Se sijaitsee Ižin sivujoen Selytškan varrella 41 kilometriä Iževskistä pohjoiseen. Kylä on Jakšur-Bodjan piirin keskus. Asukkaita on 6 900 henkeä (vuonna 2002).


title: Jakšur-Bodja

text: Kylä mainitaan ensimmäisen kerran vuonna 1710. Sen asukkaat ovat etupäässä udmurtteja, venäläisiä ja tataareja.


title: Jakšur-Bodja

text: Jakšur-Bodjan kautta kulkee Iževskin ja Glazovin välinen maantie, josta haarautuvat tiet Šarkaniin ja Kekoranin asemalle. Kylässä toimii maatalousyritys, puunjalostuslaitoksia, turvetuotantoyritys, leipomo ja meijeri. Siellä on kaksi keskikoulua, taidekoulu, kulttuuritalo, kirjasto, kotiseutumuseo ja piirisairaala.


title: Cher Lloyd

text: Cher Lloyd (s. 28. heinäkuuta 1993 Malvern, Worcestershire, Englanti) on englantilainen laulaja Malvernista, Worcestershirestä. Hän sijoittui vuonna 2010 Britannian "X Factorin" seitsemännellä tuotantokaudella neljänneksi. Lloydin esikoisalbumi "Sticks + Stones" ilmestyi marraskuussa 2011.


title: Cher Lloyd

text: Lloyd asui lapsuutensa isänsä Darrenin, äitinsä Dinan ja kolmen sisaruksensa kanssa Malvernissa, Worcestershiressa. Nykyään hän asuu kihlattunsa Craig Monkin kanssa Lontoossa. Lloyd on opiskellut muun muassa teatteritaidetta.


title: Cher Lloyd

text: Ennen menestystään Lloyd koetti osallistua "X Factoriin" kaksi kertaa aiemminkin laulaen balladeja (silloin ikäraja osallistumiseen oli alhaisempi). Kolmannella yrityksellään 16-vuotiaana hän pääsi vihdoin jatkoon laulettuaan Keri Hilsonin kappaleen ”Turn My Swag On”. Bootcamp-vaiheessa Hän lauloi rap-version kappaleesta ”Viva La Vida”. Hän kertoi keksineensä rap-sanoituksen itse. Tuomareiden talolla hän oli valinnut esitettäväkseen kappaleen ”Cooler Than Me”, muttei pystynyt angiinasta kärsivänä esittämään sitä kokonaan. Cheryl Cole valitsi hänet siitä huolimatta semifinaaleihin.


title: Cher Lloyd

text: Ensimmäisessä live-esiintymisessä Lloyd esitti kappaleen ”Just Be Good to Me” ja toisessa kappaleen ”Hard Knock Life (Ghetto Anthem)”. Kolmannessa live-esiintymisessä hän esitti kappaleiden ”No Diggity” ja ”Shout” mash-upin. Neljännessä live-show’ssa esitetty ”Stay” oli ensimmäinen kappale, jossa hän ei räpännyt. Simon Cowell kehui sitä ”kauden parhaaksi esitykseksi”. Viidennellä viikolla Lloyd esitti Alicia Keysin kappaleen ”Empire State of Mind”, mutta tuomarit sanoivat pettyneensä, ja Cowell haukkui häntä jäljittelijäksi. Kuudennella viikolla Lloyd pelasti itsensä pudotukselta laulamalla mashupin Elton Johnin ”Sorry Seems to Be Hardest Wordistä” ja Eminemin ”Mocking Birdistä”. Viikolla seitsemän hän oli viimeisen kahden joukossa, mutta tuomarit pelastivat hänet pudotukselta. Seuraavalla viikolla hän esitti Avril Lavignen kappaleen ”Girlfriend” ja Aerosmithin kappaleen ”Walk This Way”. Hän pääsi mukaan semifinaaliin, jossa esitti kappaleet ”Love The Way You Lie” ja ”Nothin’ On You”. Hän joutui uudestaan pudotusuhan alle, mutta tuomarit pelastivat hänet taas, vaikka hän oli saanut yleisöäänestyksessä vähiten ääniä. Finaalissa Lloyd lauloi mashupin kappaleista ”The Clapping On” ja ”Get Ur Freak On”. Lisäksi hän esitti dueton will.i.amin kanssa (mashup kappaleista ”Where Is The Love” ja ”I Gotta Feeling”). Hän sai finaalissa vähiten ääniä ja jäi siten kilpailussa neljännelle sijalle.


title: Cher Lloyd

text: "The X Factorin" finaalin jälkeen lauluntekijä Autumn Rowe ja tuottaja RedOne työskentelivät Cherin esikoisalbumin parissa. Levyn ensimmäinen single oli ”Swagger Jagger”, jonka ensimmäinen radiosoitto oli 20. kesäkuuta, joskin kappale levisi internetiin jo 15. kesäkuuta. Verkossa julkaistu versio todettiin myöhemmin vain Lloydin Twitter-käyttäjällä julkaistuksi demoksi. Single julkaistiin 31. heinäkuuta. ”Swagger Jagger” saavutti ykkössijan Britannian singlelistalla 7. elokuuta 2011.


title: Cher Lloyd

text: 28. heinäkuuta 2011 Lloyd julkaisi viisi kappaletta tulevalta albumilta. Kappaleissa olivat mukana esiintymässä muun muassa Busta Rhymes, Mike Posner ja Ghetts. Mike Posnerin kanssa esitetty ”With Ur Love” julkaistiin albumin toisena singlenä 30. lokakuuta 2011. Itse albumi, "Sticks + Stones", julkaistiin Britanniassa 7. marraskuuta 2011. Epic Records julkaisee levyn Yhdysvalloissa ja Kanadassa loppuvuodesta 2012.


title: Cher Lloyd

text: Lloydin ensimmäinen esiintymiskiertue oli maaliskuusta huhtikuuhun 2012 Britanniaa kiertänyt ”The Sticks and Stones Tour”.


title: Cher Lloyd

text: Cher Lloydin viralliset kotisivut


title: Washington Irving

text: Washington Irving (3. huhtikuuta 1783 – 28. marraskuuta 1859) oli yhdysvaltalainen kirjailija, esseisti ja historioitsija. Irving julkaisi vuonna 1820 novellin "The Legend of Sleepy Hollow", joka kertoo goottilaisesta päättömän ratsumiehen legendasta. Novelli aloitti uuden aikakauden pimeän romantiikan tarinankerronnassa. Irving kokosi tarinan asuessaan Britanniassa, ja tarina perustui kertomuksiin, joita kertoivat tanskalaiset uudisraivaajat, jotka asuivat New Yorkin Hudson-joen laaksossa. Novellista tehtiin vuonna 1922 elokuva, jossa Will Rogers esitti hiljaista ja vähäeleistä Ichabod Cranea.


title: Washington Irving

text: Vaikka päättömästä ratsumiehestä ohjattiin toinen näytelmäelokuva vuonna 1980, Tim Burton käsitteli aihetta rikkaammin vuoden 1999 elokuvassa "Päätön ratsumies".


title: Jukamenskojen piiri

text: Jukamenskojen piiri (, ) on kunnallishallintoalue Udmurtian tasavallassa Venäjällä. Vuonna 1929 perustetun piirin pinta-ala on 1019,7 neliökilometriä. Asukkaita on 10 200 henkeä (vuonna 2010).


title: Jukamenskojen piiri

text: Jukamenskojen piiri sijaitsee Udmurtian luoteisosassa. Se rajoittuu pohjoisessa Jarin, idässä Glazovin ja etelässä Krasnogorskojen piireihin sekä lännessä Kirovin alueeseen. Pinta-alasta 30 % on metsää. Seudulla virtaavat Lekma sekä Tšeptsan sivujoet Kuzma ja Ubyt. Hyötykaivannaisiin kuuluvat turve, savi, kalkkikivi ja sora.


title: Jukamenskojen piiri

text: Piiriin kuuluu 8 maalaiskuntaa: Jertem, Ježevo, Jukamenskoje, Palagai, Pyšket, Šamardan, Verh-Uni ja Zasekovo. Hallinnollinen keskus on Jukamenskojen kylä.


title: Jukamenskojen piiri

text: Asukkaista 63,0 % on udmurtteja, 18,9 % tataareja ja 16,1 % venäläisiä. Kaupunkiväestöä ei ole.


title: Jukamenskojen piiri

text: Jukamenskojesta on maantieyhteys Glazovin kautta Iževskiin. Piirissä toimii turvetuotantoyritys, tiilitehdas, pellavanjalostuslaitos, meijeri, leipätehdas sekä puunhankintaa ja -jalostusta harjoittava yritys. Maatalous on keskittynyt maidon ja lihan tuotantoon sekä viljan, perunan, pellavan ja vihannesten viljelyyn.


title: Jukamenskojen piiri

text: Paikallislehtenä ilmestyy "Znamja Oktjabrja".


title: Jukamenskoje

text: Jukamenskoje (, ) on kylä ja maalaiskunta Udmurtiassa Venäjällä. Se sijaitsee Lekmaan laskevan Jukamenkajoen suussa 40 kilometriä Glazovista lounaaseen. Kylä on Jukamenskojen piirin keskus. Asukkaita on 4 300 henkeä (vuonna 2002).


title: Jukamenskoje

text: Kylä mainitaan ensimmäisen kerran vuonna 1771. Sen asukkaat ovat etupäässä udmurtteja, tataareja ja venäläisiä.


title: Jukamenskoje

text: Jukamenskojesta on maantieyhteys Glazoviin. Kylässä toimii leipätehdas, meijeri, pellavanjalostuslaitos sekä puunhankintaa ja -jalostusta harjoittava yritys. Siellä on keskikoulu, taidekoulu, lasten luomistyön keskus, kulttuuritalo, kaksi kirjastoa, museo ja piirisairaala.


title: Uvan piiri

text: Uvan piiri (, ) on kunnallishallintoalue Udmurtian tasavallassa Venäjällä. Vuonna 1935 perustetun piirin pinta-ala on 2448,8 neliökilometriä. Asukkaita on 39 700 henkeä (vuonna 2010).


title: Uvan piiri

text: Uvan piiri sijaitsee Udmurtian länsiosassa. Se rajoittuu pohjoisessa Seltyn ja Jakšur-Bodjan, idässä Zavjalovon, etelässä Malaja Purgan ja Možgan sekä lännessä Vavožin ja Sjumsin piireihin. Pinta-alasta 60 % on metsää. Seudun jokia ovat Uva, Nylga, Vala, Kakmož, Arlet ja Muškovai. Hyötykaivannaisiin kuuluvat öljy, turve, hiekka ja savi.


title: Uvan piiri

text: Piiriin kuuluu 17 maalaiskuntaa: Bulai, Karkalai, Krasnoje, Kuljabino, Kyilud, Muškovai, Novyi Multan, Nylga, Petropavlovo, Poršur-Tuklja, Sjam-Možga, Tšekan, Tšistostem, Udugutšin, Uva, Uva-Tuklja ja Žužges. Hallinnollinen keskus on Uvan kaupunkimainen taajama.


title: Uvan piiri

text: Asukkaista 48,4 % on udmurtteja, 46,5 % venäläisiä ja 3,2 % tataareja. Kaupunkiväestön osuus on 50,4 %.


title: Uvan piiri

text: Piirin kautta kulkee Iževskin ja Kilmezin välinen rautatie. Iževskistä Nylgan kautta johtava maantie haarautuu Uvassa Vavožiin, Sjumsiin ja Seltyyn. Seudulla sijaitsee Udmurtian vanhin öljyntuotantoalue. Lisäksi on turpeentuotantoa, puunhankintaa ja -jalostusta sekä elintarvike- ja rakennusteollisuutta. Maatalous on keskittynyt maidon ja lihan tuotantoon sekä viljan, perunan, pellavan ja vihannesten viljelyyn.


title: Uvan piiri

text: Paikallislehtenä ilmestyy "Uvinskaja gazeta" ja sen udmurtinkielinen liite "Daur".


title: Moukanpeli

text: Moukanpeli on toinen Reijo Mäen kirjoittama kirja. Se julkaistiin vuonna 1986 ja aloitti Vares -kirjasarjan.


title: Moukanpeli

text: Moukanpelissä Vares palkataan selvittämään hanketta, jonka tarkoitus näyttää olevan venemiljonäärin omaisuuden kavaltaminen. Seikkailu on rakennettu junamatkaksi läpi Euroopan. Ajankuvaa ovat passintarkastukset, puhelikopit, postikortit, shekit ja sähkeet.


title: Moukanpeli

text: Mäen teoksissa myöhemmin toistuvia elementtejä ovat alkoholinkäyttö, kuvataide, pettäminen ja vasemmistoterrorismi. Teoksessa esitellään Vareksen tyttöystävä, valtio-opin assistenttina työskentelevä, tasa-arvoryhmään kuuluva kasvissyöjä Janatuinen, joka esiintyy myös kirjoissa Kuoleman kapellimestari ja Vares ja kaidan tien kulkijat.


title: Thompson Twins

text: Thompson Twins oli brittiläinen popyhtye, joka perustettiin huhtikuussa 1977. Yhtye hajosi toukokuussa 1993. Thompson Twins oli suosituimmillaan 1980-luvun puolivälissä. Yhtye nimettiin "Tintin seikkailut" -sarjakuvassa esiintyvien kahden etsivän, Thomsonin ja Thompsonin () mukaan. Thompson Twins esiintyi vuonna 1985 Live Aid -hyväntekeväisyyskonsertissa muun muassa Madonnan kanssa.


title: Salatut (keittiö) elämät

text: Salatut (keittiö) elämät on keittokirja, jossa kerrotaan "Salatut elämät" -televisiosarjan vuonna 2001 mukana olleiden hahmojen lempireseptejä. Reseptejä kirja sisältää yli 50, yhteensä 19 hahmolta. Lisäksi jokaisesta hahmosta on teksti, jossa hahmosta saadaan esille uusia puolia keittiön kautta ja paljon kuvia hahmoista. Kirjan ovat kirjoittaneet sarjassa esiintyvän Laura Kivirannan näyttelijä Piitu Uski sekä Susanna Laaksonen, joka on yksi televisiosarjan käsikirjoittajista. Kirjan käsikirjoitusversio on nähty televisiossa, "Salattujen elämien" jaksossa 255.


title: Peroksinitriitti

text: Peroksinitriitti tai peroksonitriitti on anioni, jonka kaava on ONOO. Peroksinitriitti on hyvin vahva hapetin.


title: Peroksinitriitti

text: Peroksinitriitti-ioni on nitraatti-ionin isomeeri. Peroksinitriitti on peroksityppihapokkeen protonoitumisessa muodostuva ioni. Peroksityppihappo luovuttaa protoninsa noin pH:ssa 6,8. Ioni on vahva hapetin mutta suhteellisen pysyvä emäksisissä liuoksissa sekä eräät yhdisteet kiinteänäkin. Väriltään peroksinitriitti-ioneja sisältävät liuokset ovat keltaisia. Siitä muodostuu happokäsittelyllä peroksityppihapoketta, joka on pysymätön ja hajoaa muodostaen hydroksyyliradikaaleja. Peroksinitriittianionista on kaksi isomeerista muotoa, cis- ja trans-peroksinitriitti-ionit, joista cis-isomeeri on liuoksessa vallitseva. Typpiatomin ja peroksiryhmän hapen välillä on kaksoissidoksen luonnetta.


title: Peroksinitriitti

text: Peroksinitriitti-ioneja muodostuu hapetettaessa nitriittisuoloja vetyperoksidin avulla. Tämän menetelmän seurauksena liuos sisältää epäpuhtautenaan muun muassa nitraatti-ioneja. Jotta tällä menetelmällä saataisiin nitriitti-ionit hapettumaan merkittävissä määrin peroksinitriitti-ioneiksi, reaktio on suoritettava 0 °C lämpötilassa. Peroksinitriittejä voidaan valmistaa myös fotokemiallisesti nitraateista UV-valoa käyttämällä tai röntgensäteiden tai elektronipommituksen seurauksena. Muita tapoja ovat natriumatsidin otsonointi ja nitriittiestereiden hydrolyysi emäksen avulla.


title: Peroksinitriitti

text: Peroksinitriitti-ioni on suhteellisen pysyvä emäksisissä liuoksissa, esimerkiksi pH:ssa 12 useita kuukausia. Se muuntuu hitaasti nitraatti-ioniksi tai hajoaa nitriitti-ioniksi ja happikaasuksi. Peroksinitriitti-ioni on vahva hapetin ja kykenee hapettamaan esimerkiksi jodidi-ionin hypojodihapokkeeksi. Se pystyy hapettamaan myös esimerkiksi vetyperoksidin hapeksi. Pelkistyessään peroksinitriittianionista muodostuu nitriittianioni. Tietyissä tapauksessa ioni voi toimia myös pelkistimenä. Esimerkiksi permanganaatti-ioni hapettaa sen pelkistyen manganaatti-ioniksi.


title: Peroksinitriitti

text: Eliöissä peroksinitriittiä muodostuu superoksidi-ionien reagoidessa typpimonoksidin kanssa. Reaktio on nopea ja nopeampi kuin esimerkiksi superoksididismutaasin katalysoima superoksidin hajotusreaktio. Peroksinitriitti on voimakas hapetin ja hapettaa esimerkiksi kysteiiniaminohapon sivuketjujen tioliryhmiä, mikä voi johtaa toimimattomiin entsyymeihin. Se on myös voimakkaasti nitraava yhdiste, joka nitraa muun muassa proteiinien tyrosiiniaminohappoja. Se reagoi myös metioniini- selenokysteiiniaminohappojen kanssa. Peroksinitriitti-ionilla on havaittu olevan rooli muun muassa hermoston sairauksissa, tulehdussairauksissa sekä sydän- ja verisuonitaudeissa.


title: Luettelo Sverigetopplistanin ykkösistä vuonna 2012

text: Tämä on luettelo Sverigetopplistan-singlelistan kärkipaikkaa hallussaan pitäneistä artisteista ja singleistä vuonna 2012.


title: Sjumsin piiri

text: Sjumsin piiri (, ) on kunnallishallintoalue Udmurtian tasavallassa Venäjällä. Vuonna 1929 perustetun piirin pinta-ala on 1789,0 neliökilometriä. Asukkaita on 13 400 henkeä (vuonna 2010).


title: Sjumsin piiri

text: Sjumsin piiri sijaitsee Udmurtian länsiosassa. Se rajoittuu koillisessa Seltyn, idässä Uvan ja etelässä Vavožin piireihin sekä lännessä ja luoteessa Kirovin alueeseen. Pinta-alasta 70 % on metsää. Tärkein joki on Kilmez. Hyötykaivannaisiin kuuluvat turve, hiekka ja sora.


title: Sjumsin piiri

text: Piiriin kuuluu 8 maalaiskuntaa: Dmitrošur, Gura, Gurtlud, Kilmez, Muki-Kaksi, Orlovskoje, Sjumsi ja Vaskino. Hallinnollinen keskus on Sjumsin kylä.


title: Sjumsin piiri

text: Asukkaista 55 % on venäläisiä, 37 % udmurtteja ja 3 % tataareja . Kaupunkiväestöä ei ole.


title: Sjumsin piiri

text: Piirin läpi kulkee Kazanin, Permin ja Jekaterinburgin välinen Siperian maantie. Iževskiin on maantieyhteys Uvan ja Nylgan kautta. Eteläosan kautta kulkee Iževskin, Uvan ja Kilmezin taajaman välinen rautatie. Tärkeimmät elinkeinot ovat puunhankinta ja -jalostus. Lisäksi on turvetuotantoa ja elintarviketeollisuutta. Maatalous on keskittynyt maidon ja lihan tuotantoon sekä viljan ja pellavan viljelyyn.


title: Sjumsin piiri

text: Paikallislehtenä ilmestyy "Znamja".


title: Sjumsi

text: Sjumsi ( ja ) on kylä ja maalaiskunta Udmurtiassa Venäjällä. Se sijaitsee Kilmezin sivujoen Sjumsinkan varrella 132 kilometriä Iževskistä luoteeseen. Kylä on Sjumsin piirin keskus. Asukkaita on 5 600 henkeä (vuonna 2002).


title: Sjumsi

text: Kylä mainitaan ensimmäisen kerran vuonna 1615. Sen asukkaat ovat etupäässä venäläisiä, udmurtteja ja tataareja.


title: Sjumsi

text: Sjumsin kautta kulkee Kazanin, Permin ja Jekaterinburgin välinen Siperian maantie. Iževskiin on maantieyhteys Uvan ja Nylgan kautta. Kylässä toimii metsäteollisuuslaitos, konepaja, lihanjalostuslaitos, meijeri ja leipomo. Siellä on keskikoulu, taidekoulu, lasten luomistyön keskus, ammattikoulu ja piirisairaala.


title: Jacques Desbrière

text: Jacques Desbrière (s. 1925 Pariisi) on ranskalainen säveltäjä. Hänen tuotantoonsa kuuluu muun muassa runsaasti pianomusiikkia ja sävellyksiä erilaisille kamarikokoonpanoille. Hänen teostensa joukossa on myös Patrick Gallois'lle omistettu sinfonia, jonka kantaesitti Jyväskylä Sinfonia vuonna 2005 ja josta on saatavilla Naxoksen levytys.


title: Liekokasvit

text: Liekokasvit ("Lycopodiaceae") on liekomaisten ("Lycopodiopsida") luokan "Lycopodiales"-lahkon ainoa heimo, joka sisältää kaikki nykyisin elävät lieot. Ketunlieon suku on joskus sijoitettu omaan heimoonsa ("Huperziaceae").


title: Sukkanauhakäärme (kirja)

text: Sukkanauhakäärme on Jussi Vares -kirjasarjan neljäs kirja. Kirjan on kirjoittanut Reijo Mäki ja se on julkaistu vuonna 1989. Kirjasta on myös tehty elokuva, "Vares – Sukkanauhakäärme", joka sai ensi-iltansa vuonna 2011. Elokuvan ohjasi Lauri Törhönen ja Varesta esitti Antti Reini.


title: Sukkanauhakäärme (kirja)

text: Kirjassa Vares saa asiakkaan, joka epäilee vaimoaan uskottomuudesta. Samaan aikaan Kakolassa valmistelee pakoaan vaarallinen vanki Torsten Rapp.


Salatut elämät: Päiväkirja matkasta tähtien ja tarinoiden maailmaan on vuonna 2002 julkaistu kirja, jossa pohditaan "Salatut elämät" -televisiosarjan tapahtumia sarjan alusta alkaen aina jouluun 2001 saakka. Kirjasta löytyvät useat televisiossa nähdyt tärkeät repliikit ja lausahdukset. Kirjan on kirjoittanut Susanna Laaksonen.


title: Dalton Vigh

text: Dalton Vigh de Sousa Vales (s. 10. heinäkuuta 1964 Rio de Janeiro) on brasilialainen näyttelijä.


title: Volhovets

text: Volhovets () on Volotovon kunnan keskustaajama Novgorodin alueen Novgorodin piirissä Venäjällä. Se sijaitsee Novgorodin koillispuolella heti kaupungin rajan vieressä. Taajamassa on 1000 ja kunnassa 2100 asukasta (vuonna 2009).


title: Volhovets

text: Volotovon kunnan pinta-ala on 121,4 neliökilometriä. Se rajoittuu lännessä ja pohjoisessa Novgorodin kaupunkipiirikuntaan, idässä Novgorodin piirin Savinon ja Bronnitsan kuntiin sekä etelässä Ilmajärveen. Pinta-alasta 76,6 % on maatalousmaata, 9,1 % vesialueita ja 8,7 % metsää. Seudun läpi virtaa Olhavanjoen sivuhaara Malyi Volohovets, johon yhtyy Višerajoki. Eteläosa kuuluu Mstajoen suistoon. Suojelukohteita ovat Mstan ja Olhavajoen yhdistävä Siversin kanava sekä Savinon tammimetsä.


title: Volhovets

text: Keskustaajaman lisäksi kuntaan kuuluu 14 kylää: Hutyn, Kirillovskoje Seltso, Kunino, Malaja Gorka, Novaja Derevnja, Novoje Kunino, Radionovo, Seltso Šaterno, Skovorodka, Šolohovo, Spas-Nereditsy, Ušersko, Volotovo ja Zarelje.